Tainan near Ximen Rd & Zhengxing Rd - Standard Double Tainan Ταϊβάν - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\nΈχετε κάποια ερώτηση για το Tainan near Ximen Rd & Zhengxing Rd - Standard Double;\nΚτισμένο το 2015, το Tainan near Ximen Rd & Zhengxing Rd - Standard Dou αποτελεί ξεχωριστό σημείο σε Tainan, καθώς και έξυπνη επιλογή για τους ταξιδιώτες. Από εδώ, οι επισκέπτες μπορούν να έχουν άμεση πρόσβαση σε όλα όσα η πόλη έχει να προσφέρει. Από τη βολική της τοποθεσία, η ιδιοκτησία προσφέρει εύκολη πρόσβαση σε κορυφαίους προορισμούς της πόλης.\nΤο Tainan near Ximen Rd & Zhengxing Rd - Standard Dou προσφέρει επίσης πολλές εγκαταστάσεις για να εμπλουτίσετε την διαμονή σας στη Tainan. Τα δωρεάν WiFi σε όλα τα δωμάτια, ταχυδρομική υπηρεσία, υπηρεσία ταξί, φύλαξη αποσκευών, ανελκυστήρας είναι μόνο λίγες από τις εγκαταστάσεις που κάνουν το Tainan near Ximen Rd & Zhengxing Rd - Standard Dou να ξεχωρίζει από τα άλλα ξενοδοχεία στην πόλη.\nΟι πελάτες μπορούν να επιλέξουν από 1 δωμάτια καθώς όλα διαθέτουν μια ατμόσφαιρα απόλυτης αρμονίας και γαλήνης. Εξάλλου, το ξενοδοχείο διοργανώνει πολλά ψυχαγωγικά δρώμενα έτσι ώστε να έχετε πολλά πράγματα να κάνετε κατά τη διαμονή σας. Όποιος κι αν είναι ο σκοπός της επίσκεψης σας στη Tainan, το Tainan near Ximen Rd & Zhengxing Rd - Standard Dou είναι μια εξαιρετική επιλογή για μια χαρούμενη και συναρπαστική απόδραση.


Ποιοί τελικά πρέπει να πάνε στον ψυχίατρο ? | Κένταυρος Χείρων\nΠοιοί τελικά πρέπει να πάνε στον ψυχίατρο ?\nby kentayros στο\t29/09/2011\nΠάρα πολλές φορές, συνήθως στο διαδίκτυο, έχουμε όλοι ακούσει επιθέσεις αντικυνηγών που συχνά – πυκνά μας αποκαλούν ψυχοπαθείς και μας προτρέπουν να “πάμε να κοιταχτούμε σε κανέναν ψυχίατρο”.\nΠοιοι τελικά όμως χρήζουν παρακολούθησης;\nΟι πιο φανατικοί κατήγοροι μας συνήθως δηλώνουν Veggeterians, Veggans, Frutarian και διάφορα άλλα ακαταλαβίστικα, ψάχνοντας για αυτά στο διαδίκτυο ανακάλυψα την Νευρική Ορθορεξία (Orthorexia nervosa).\nΗ παραπάνω διατροφική διαταραχή έχει εδώ και λίγα χρόνια (1997) προστεθεί στις ήδη υπάρχουσες (νευρική ανορεξία και βουλιμία) και τέθηκε ως όρος από τον Dr Steven Bratman για να περιγράψει τη μανία κατανάλωσης μόνο υγιεινών τροφών, κυρίως βιολογικών ή οργανικών και η αποφυγή κατανάλωσης τροφών αυξημένων σε λιπαρά ή εκείνων που περιέχουν πρόσθετα ή συντηρητικά.\nΣε άρθρο του ΒΗΜΑτος (http://www.tovima.gr/society/article/?aid=320553) διαβάζουμε για κατηγορίες ατόμων που βάσει της διατροφής τους παρουσιάζουν αυτή τη νέα διατροφική διαταραχή, συγκεκριμένα:\n“«ΟΡΘΕΣ» ΔΙΑΤΡΟΦΕΣ ΠΟΥ ΜΠΟΡΕΙ ΝΑ ΒΛΑΨΟΥΝ ΤΗΝ ΥΓΕΙΑ\nRawfoodism: Πρόκειται για… «ωμοφαγία» με χιλιάδες οπαδούς, η οποία επιτρέπει μόνο τις ωμές τροφές και προάγει την ισορροπία, τη δύναμη και την υγιή σεξουαλικότητα. “\nΕπιπλέον πληροφορίες για την ασθένεια πολλών από αυτούς που μας προτρέπουν να πάμε στον ψυχίατρο μπορείτε να βρείτε:\nΕνδιαφέρον παρουσιάζει και το βίντεο από το Αμερικάνικο κανάλι ABC, για όσους μπορούν ας ξεσκονίσουν λίγο τα Αγγλικά τους, αξίζει !!!\nΕπίσης και το δικό μας “οικολογικό” ΣΚΑΪ έχει μια παρόμοια έρευνα:\nΜετά από όλα αυτά είναι πολύ εύκολο τελικά να καταλάβουμε ποιος πρέπει επειγόντως να επισκευθεί τον ψυχιατρό του και να πάει και καμιά βόλτα σε κανένα ταβερνείο για κανά – δυο κιλά κοψίδια !!!\nΈχετε μπλέξει τα σώβρακα με τις γραβάτες. Σας βολεύει πολύ ε;\nΌταν σας λέει κάποιος να μην σκοτώνετε αρχίζετε να φαντάζεστε ότι τον πυροβολείτε και γλαρώνετε από ηδονή….\nΔημοσιεύοντας το σχόλιό σου παραβαίνω το «… θα δημοσιευθεί αφού εγκριθεί και εφόσον δεν περιέχει υβριστικά σχόλια και αυθαίρετους χαρακτηρισμούς» το κάνω όμως για να μην σου δώσω τη χαρά να πεις ότι λογοκρίθηκες.\nΘέλω να πιστεύω ότι τεκμηρίωσα όσο καλύτερα μπορούσα αυτά που έγραψα, μήπως θα μπορούσες να μας πεις και εσύ από που βγάζεις το συμπέρασμα ότι «γλαρώνω από ηδονή» στην ιδέα ότι θα πυροβολήσω έναν άνθρωπο ανεξάρτητα από τα τέρατα που εκτοξεύει για μένα;;;\nΈχω δει κυνηγούς.\nΕσύ από τι συμπέραινες ότι αυτοί που δεν τρώνε ζωικά πάσχουν από Νευρική Ορθορεξία; Και θεωρείς ότι τεκμηρίωσες κιόλας; Τίποτα δεν τεκμηρίωσες.\nΔεν νομίζω να σας είπε κανείς ότι χρειάζεστε ψυχίατρο γιατί κάνετε ανθυγιεινή διατροφή…Σας το είπε γιατί κάνετε χόμπι την αφαίρεση ζωής. Αν επρόκειτο για ανθυγιεινή διατροφή δεν νομίζω να ασχολούνταν κανείς μαζί σας… ή τουλάχιστον όχι μ αυτόν τον τρόπο.\nΑν πράγματι σας στέλνουν γι αυτό το λόγο τότε συμφωνώ ότι μπορεί να είναι τρελοί.\nΑυτά που είπε στον ΣΚΑΙ αφορούν άλλη κατηγορία ανθρώπων και όχι αυτούς που σας στέλνουν στον ψυχίατρο.\nΓι αυτό είπα ότι έχεις μπλέξει αυτά που είπα, και βέβαια το έκανες γνωρίζοντας ότι μπερδεύεις άσχετα πράγματα.\nΔεν πιστεύω να θεωρείς ότι νοιάζονται τόσο υπερβολικά για την ανθυγιεινή διατροφή των κυνηγών…\n1. Έχεις δει κυνηγούς και έβγαλες το συμπέρασμα ότι θέλουν να σε πυροβολήσουν; Σήκωσαν όπλο εναντίον σου; Σε απείλησαν έστω;\nΑν ναι γιατί δεν τους έκανες μήνυση;\n2. Δεν συμπέρανα εγώ ότι πάσχουν από νευρική ορθορεξία, στοιχεία παρέθεσα. Αν θεωρείς ότι το άρθρο του ΒΗΜΑτος έχει λάθη ποιά είναι και γιατί είναι λάθη;\n3. Ποτέ μου δεν ισχυρίστηκα ότι αυτός που καταναλώνει υπερβολικές ποσότητες κρέατος κάνει καλό στον εαυτό του, ούτε και θεωρώ φυσιολογική μια τέτοιου είδους διατροφή αλλά το να θεωρείς υγιεινή και φυσιολογική διατροφή αυτή που αποκλείει από το σώμα σου στοιχεία για τα οποία αυτό έχει φτιαχτεί να καταναλώνει εμένα (και πολλών διαιτολόγων) δεν μου φαίνεται φυσιολογικό.\n4. Με δεδομένο ότι η συντριπτική πλειοψηφία του παγκόσμιου πληθυσμού θεωρεί φυσιολογική την κατανάλωση κρέατος, άρα και ηθικά αποδεκτή την αφαίρεση της ζωής κάποιων ζώων για τις διατροφικές της ανάγκες, γιατί να μην μπορώ να συλλέξω μόνος μου ένα πολύ μικρό μέρος αυτής της ποσότητας;\n5. Απ’ όσο κατάλαβα η μόνη γνώση και άποψη που έχεις για το κυνήγι είναι ότι «έχεις δει κυνηγούς» γι’ αυτό δεν μπορώ να σε παρεξηγήσω που το θεωρείς χόμπι αφαίρεσης ζωής.\nΑυτό εδώ είναι ένας αχταρμάς με σωστά με λάθη.\nΜια που έψαξες εσύ έψαξα κι εγώ και βρήκα μια άλλη άποψη http://omofagia.gr/category/%CE%B5%CE%BD%CE%B7%CE%BC%CE%B5%CF%81%CF%8E%CF%83%CE%B5%CE%B9%CF%82/\nΑν και ξεφεύγουμε από το θέμα μας που είναι το κυνήγι.\nΓράψε της ότι χρειάζεται ψυχίατρο να δούμε τι θα σου πει.\nΔεν είπα εγώ ότι χρειάζεται ψυχίατρο, οι ψυχίατροι είπαν ότι αυτό που πρεσβεύει είναι επικίνδυνο και επιρρεπές για τις ασθένειες της όρεξης.\nΠροσφατα πεθανε μωρο, γιατι οι γονεις του ηταν vegen (ή οπως αλλιως τους λενε), γιατι το ταϊζαν με υποκαταστατο γαλακτος απο σογια…!! Το μωρο πεθανε απο ασητια.,,\nΘα ασχολουταν μαζι μας, πολλοι ετσι και αλλιως γιατι βγαζουν χρηματα απο εμας… (ποσο κινδυνευει ο καραφλοκορακας τον αλπεων απο τους Ελληνες κυνηγους κτλ..)\nΠροσωπικα εχω περασει απο ψυχιατρο λογω στρατιωτικου και δουλειας… και αν και κυνηγος απο τα γενοφασκια μου, μια χαρα με βρηκε. Αποτελω εξαιρεση αραγε??\nΑσχολειστε με το κυνηγι μονο και μονο γιατι ειστε αντιθετοι σε κατι που ΠΡΑΓΜΑΤΙΚΑ δεν γνωριζετε. Αντιθετα γνωριζετε καλα τι τραβανε τα ζωα που αγοραζετε απο το Σ/Μ μεχρι να φτασουν στο τραπεζι σας, αλλα δεν ενοχλει κανεναν σας…\nΟ καθενας εχει το δικαιωμα να υποστηριζει την αποψηη του, αλλα μονο που αφου συγκαταλεγεις το κυνηγι στα χομπι, φαινεται οτι δεν εχεις γνωρισει ΚΥΝΗΓΟΥΣ. (μην μπλεκεις τους λαθρεμπορους με τους εμπορους ε??)\nΔυστυχώς δεν είναι το μόνο περιστατικό. Ενδεικτικά να αναφέρω:\nΒρέφος πέθανε λόγω της διατροφής που επέβαλαν οι χορτοφάγοι γονείς από το «ΕΘΝΟΣ» και\nMurder convictions upheld against vegans in baby’s death από Atlanda news και για το ίδιο περιστατικό: Vegan couple sentenced to life over baby’s death από το msnbc.\nΤα παραπάνω περιστατικά βέβαια, επ’ ουδενί λόγο δεν αποδεικνύουν ότι όλοι οι χορτοφάγοι θα έφταναν σε σημείο να θυσιάσουν τα παιδιά τους.\nΣίγουρα όμως δείχνει την αδυναμία αυτού του είδους των διατροφών να υποστηρίξουν επαρκώς τον ανθρώπινο οργανισμό.\nΑυτό τώρα εσύ το θεωρείς τεκμηρίωση και έχεις βάλει φωτογραφία τη χοληστερίνη και τα κορεσμένα λιπαρά για να στείλεις τον κόσμο στα νοσοκομεία? Άλλο η νευρική ορθορεξία ή η ανορεξία και άλλο η χορτοφαγία αν μπορείς να καταλάβεις τι εννοώ! Δε νομίζω οτι χρειάζεται να παραθέσω συνδέσμους για vegan αθλητές και τα οφέλη της χορτοφαγίας. Υπάρχουν πλέον άπειρες πληροφορίες στο διαδίκτυο! Ενημερώσου καλύτερα. Έχεισ μείνει πολύ πίσω!! Ξεκόλα από τα κοψίδια για το καλό σου πάνω απ’ όλα!\nΕυχαριστώ για τις συμβουλές αλλά θα προτιμήσω να κρατήσω την επιλογή να καταναλώνω όλες τις τροφές που μπορώ σε ποσοστά που αυτές ωφελούν τον εαυτό μου.\nΘα συνεχίσω να καταναλώνω κοψίδια τρεις – τέσσερις φορές την εβδομάδα γιατί πάνω απ’ όλα μου αρέσει !!!\nΠαρεμπιπτόντως η χοληστερίνη μου είναι μια χαρά όπως και οι υπόλοιπες τιμές στον οργανισμό μου.\nΣυγχαρητήρια για την επιλογή σου!!! Πάνω απ’ όλα η ευχαρίστησή μας!!! Καλή τύχη με την υγεία σου!!\nΗ ευχαρίστηση παίζει και αυτή το ρόλο της, αλλά πρώτα απ’ όλα έχει να κάνει με τις ανάγκες του ανθρώπινου οργανισμού.\nΟ κατασκευαστής (άλλοι τον λένε φύση, άλλοι εξέλιξη, άλλοι Θεό) προέβλεψε αυτές οι ανάγκες να ικανοποιούνται ΚΑΙ με ζωικά προϊόντα.\nΑυτό είμαι και αυτό κάνω, καταναλώνω ΟΛΕΣ τις τροφές που έχουν προβλεφθεί από τη σοφία της φύσης για τον οργανισμό μου.\nΑν εσύ νομίζεις ότι αποκλείοντας μία ολόκληρη διατροφική ομάδα κάνεις καλό στην υγεία σου εγώ πάω πάσο αλλά σίγουρα δεν μπορώ να σου πω ότι δεν το βρίσκω ανώμαλο.\nΑν κάναμε μια υποθετική δημοσκόπηση και ρωτούσαμε γιατρούς, τι ποσοστό πιστεύεις ότι θα συμφωνούσε μαζί μου; Προσωπικά θεωρώ ότι θα ήταν πάνω από 99%\nvegan αθλητές?? Nαι και με ποσα συμπληρωματα τη μερα?? Αστο αυτο καλυτερα…!!\nΑν ηταν να ειμαστε χορτοφαγοι δεν θα ειχαμε κυνοδοντες και κοπτηρες…\nΒεβαια δικαιωμα του καθενα να κανει οτι θελει και να βαλει στο στομαχι του οτι θελει…. οπως ακριβως το πως και που θα βρει την τροφη του νομιμα.! Εγω προτιμω να καρπωνομαι τον τοκο του θηραματικου πλουτου της φυσης… και να μαζευω και τα χορτα που θα φαω μονος μου…\nΓιατι να πρεπει να απολογηθω στον καθε τυχοντα – ασχετο γι΄αυτο??\nΑυτά που γράφεις είναι εντελώς ανυπόστατα. Εκατομμύρια άνθρωποι ζουν χωρίς να καταναλώνουν ζωικά προϊόντα. Μεγάλοι οργανισμοί και διατροφικά κέντρα, αλλά όλο και περισσότεροι ιατροί βεβαιώνουν ότι όχι μόνο μπορούμε να ζήσουμε χωρίς ζωικά προϊόντα, αλλά μας προτρέπουν να τα μειώσουμε κιόλας. Όσοι υποστηρίζουν το αντίθετο είναι απλώς άσχετοι και επικίνδυνοι. Η φύση δεν προέβλεψε να πίνουμε γάλα μέχρι τα βαθειά μας γεράματα και μάλιστα το γάλα ενός άλλου ζώου!! Είναι καιρός να απαλλαγούμε από την πλύση εγκεφάλου που έχουμε υποστεί τόσα χρόνια!\nΤο μόνο επιχείρημα που μπορεί να σταθεί είναι το »Τρώω κρεας, γιατί έτσι μου αρέσει.»\nΚαι όταν γνωρίζουμε τι συμβαίνει στα εκτροφεία και τα σφαγεία, είναι τουλάχιστον απαράδεκτο να προβάλλουμε τέτοια επιχειρήματα!!\nΑυτά που γράφω είναι ανυπόστατα;\nΥποθέτω πως θα υπάρχουν μελέτες πανεπιστημίων που υποστηρίζουν την πλήρη αποχή από ζωικά προϊόντα που μάλλον εγώ αγνοώ. Θα είχες μήπως την καλοσύνη να μου τις υποδείξεις;\nΆλλο γιατροί που προτρέπουν στη μείωση της κατανάλωσης κρέατος και άλλο γιατροί που υποστηρίζουν την πλήρη κατάργησή της, δε νομίζεις;\nΥπάρχουν εκατομμύρια άνθρωποι (αν και δεν νομίζω να είναι πολλά τα εκατομμύρια) που ζουν χωρίς ζωικά προϊόντα αλλά από την άλλη υπάρχουν δισεκατομμύρια που ζουν με αυτά, αντιλαμβάνεσαι μήπως τις τάξεις των μεγεθών; Το παράδοξο της υπόθεσης, αν ασπαστούμε τις απόψεις σου, είναι ότι το προσδόκιμο της ζωής αυξάνεται παρ’ ότι συνεχίζεται (για να μην πω αυξάνεται) η κατανάλωση κρέατος.\nΗ φύση έφτιαξε τον οργανισμό μας να καταναλώνει σχεδόν όλες τις τροφές. Μας έδωσε κοπτήρες και κυνόδοντες ώστε να μπορούμε να καταναλώνουμε ΚΑΙ κρέας, έφτιαξε το πεπτικό μας σύστημα έτσι ώστε να μπορεί να το μεταβολίζει και τις ανάγκες μας να θέλουν και ζωική πρωτεΐνη. Αν τώρα εσύ δεν την χρειάζεσαι, δικαίωμά σου. Μην λες ανακρίβειες όμως για να υποστηρίξεις ένα δόγμα.\nΗ πλύση εγκεφάλου συνήθως προκαλεί φανατισμό, μήπως ως πράξεις φανατισμού δεν χαρακτηρίζονται τα παραδείγματα των δυο μωρών που πέθαναν λόγω της εμμονής των γονιών τους να μην καταναλώνουν ζωικά προϊόντα. Από την άλλη δεν ξέρω κανέναν από εμάς τους «πτωματοφάγους» να αρνείται την διακοπή ή τη λήψη μιας τροφής που του επιβάλλει ο γιατρός του για το καλό της υγείας του, άρα για ποια πλύση εγκεφάλου μιλάς;\nΤο επιχείρημα που κατά τη γνώμη σου στέκει εγώ θα το μετατρέψω λίγο, ΤΡΩΩ ΟΛΕΣ ΤΙΣ ΤΡΟΦΕΣ ΠΟΥ ΜΟΥ ΑΡΕΣΟΥΝ γιατί δεν αρνούμαι ότι η τέρψη της όρεξης είναι μια ευχαρίστηση που έχει προβλεφθεί από τη σοφία της φύσης για τον οργανισμό μου. Αυτό βέβαια δεν σημαίνει ότι τρώω όλη μέρα κάθε μέρα κρέας κατά τον τρόπο που εσύ τρως όλη μέρα κάθε μέρα λαχανικά και όσπρια.\nΑν σε μερικά εκτροφεία και σφαγεία επικρατούν άθλιες συνθήκες αντί να κάνουμε αγώνα για να πάμε κόντρα στη φύση μας κόβοντας το κρέας θα μπορούσαμε να κάνουμε αγώνα για να βελτιωθούν αυτές. Βλέπεις όταν «πονάει χέρι ΔΕΝ κόβει χέρι», απλά το θεραπεύεις.\nΜε την ευκαιρία και επειδή με έχεις μπερδέψει, εσύ μας προτρέπεις στη χορτοφαγία για λόγους υγείας ή για «ηθικούς» λόγους;\nΜια απλή ερώτηση παιδιά καθότι κυνηγός μεν αλλά δε ξέρω και πολλά γράμματα για να κατανοήσω έννοιες. προς τους φίλους χορτοφάγους αν κατάλαβα καλά ή απλά αντικυνηγοί είναι;\nΒρε παιδιά ξέρετε να ξεχωρίσετε το ζόχι απ’ το αγριοραδίκι και το σκόλυμπρο απ’ το γαϊδουράγκαθο;\nγιατί εμείς τις περισσότερες φορές που πάμε για κυνήγι με χόρτα γυρίζουμε πίσω.\nΑν δε ξέρετε ελάτε να σας πάω ένα βράδυ στα θερμοκήπια του Ακτίου να δείτε τ’ αγγούρια 5 πόντους και το πρωί να είναι 30 και μια ώρα κομμένα 35.\nκαθήστε φάτε λοιπόν τα μεταλλαγμένα υγειέστατα λαχανικά σας και παρατάτε μας στην ησυχία μας μπα κι αξιωθούμε να φάμε καμια μπεκάτσα!!!!!\nΕδώ προωθείται παγκόσμια η απαγόρευση της συλλογής τροφής από τη φύση καθώς και η καλλιέργεια μικρών κήπων για προσωπική χρήση, στην Αμερική είναι ήδη γεγονός και εσύ μου λες αν ξέρουν να μαζέψουν χόρτα !!!\nΕίμαι από κινητό αυτή τη στιγμή, μόλις επιστρέψω σπίτι θα βάλω και το σχετικό link.\nΜιας και βλέπω να καθυστερω θα κάνω μια απόπειρα από το κινητό και επιφυλάσσομαι για τη συνέχεια.\nΟι κυνηγοί μονίμως στρεβλώνετε τα πάντα προκείμενου να υπερασπιστείτε το πάθος σας.\nΕίστε σαν εθισμένοι τζογαδόροι.\nΤο πρόβλημα με όσους μας κατηγορούν είναι ότι όταν καλούνται να μιλήσουν με στοιχεία, ελλείψει αυτών καταφεύγουν σε χαρακτηρισμούς σαν τους δικούς σου.\nΑπό την αρχή της συζήτησης χρησιμοποίησες σώβρακα, γραβάτες και τζογαδόρους. Μίλησες για ανακρίβειες και αχταρμάδες αλλά όταν κλήθηκες να τους κατονομάσεις δεν απάντησες.\nΑν έχεις να πεις κάτι στήριξε το αλλιώς άσε μας ρε αδερφέ !!!\nΓιατί; Σε λόγια να βρισκόμαστε; Μ αυτά που έχεις δημοσιεύσει τι ήθελες να σου πω;\nΤι να πει κανείς σε ανθρώπους που υποστηρίζουν ότι για τους βάρβαρους είναι ένας φόνος ενώ για τους πολιτισμένους είναι μια βαθιά φιλοσοφία;\nΤα ίδια θα άκουγαν σίγουρα κι αυτοί που διαφωνούσαν με τις ανθρωποθυσίες. Ότι άλλο να σφάξεις εν ψυχρώ και άλλο η τελετή. Η ιεροτελεστία είναι βαθιά φιλοσοφία.\nΤι παραπάνω να πω σε ανθρώπους που ζητούν από το υπουργείο να επιτρέψει το κυνήγι της αλεπούς γιατί είναι ανταγωνιστής των λαγοκυνηγών;\nΤι να πω που και μόνο η συμπεριφορά σας απέναντι στα σκυλιά σας αρκεί για να είστε καταδικαστέοι;\nΜην αρχίσεις τώρα για δεντροφυτεύεις και όλα τα παρόμοια…\nΜέχρι τώρα με αυτά που απαντάς είναι πραγματικά «σε λόγια να βρισκόμαστε».\nΠρος πληροφόρηση σου το κυνήγι της αλεπούς επιτρέπεται κανονικά. Ρίξε μια ματιά στα θηρεύσιμα για να ξέρεις πριν μιλήσεις https://kentayros.wordpress.com/2011/08/26/133/\nΜπερδεύεις και εσύ (όχι τα σώβρακα με τις γραβάτες όπως μου έγραψες) αλλά τη συλλογή τροφής με το θάνατο ενός ανθρώπου. Τι σχέση έχουν οι ανθρωποθυσίες;\nΌσο για τη συμπεριφορά μας στα σκυλιά μας, εδώ και αν έχεις βαθιά μεσάνυχτα και μην πεις παραπάνω σε αυτό το θέμα γιατί εγώ έχω τρία παιδιά, δύο αγόρια και μια σεττερίνα οπότε φρόντισε να μη με προσβάλλεις.\nΓια δεντροφυτεύσεις, πυροπροστασία, σπορές, ποτίστρες και πολλά άλλα δεν αρχίζω γιατί εδώ είναι ένα γήπεδο που παίζουμε κυριολεκτικά μόνοι μας !!!\nΜια ερωτηση : η οστεοπωροση απο που προερχεται?? Το ασβεστιο που δινει ο γυναικολογος στις γυναικες κατα τη διαρκεια της εγκυμοσυνης, γιατι το δινει??\nΑν συμφωνεις οτι ΠΡΕΠΕΙ τα παιδια να πινουν γαλα, πως μπορει να υπαρξει βιομηχανια γαλατος σωρις τη βιομηχανια κρεατος??\nΓενικα : ειναι αδυνατο να υπαρξει γερος και υγειης οργανισμος χωρις την προσληψη ΖΩΪΚΗΣ πρωτεϊνης. Αλλα τα οφελη των βιταμινων και αλλα των πρωτεϊνων και των λιπων και των υρατανθρακων.\nΤο γευμα των πεισσοτερον επαγγελματικων ομαδων πριν τους αγωνες : Πριζολα μοσχαρισια με μακαρονια… (πρωτεϊνη + υδατανθρακας) και μια παστα αμυγδαλου (αυξηση αποθεματων γλυκογονου), Αν και αυτο δεν λεει κατι, απολαυστε τις παρωπιδες σας, αλλα οχι την υγεια σας…!!\nΦυσικά θα αστειεύεσαι!! Κοίτα δεν είναι κακό να μην ξέρεις! Κακό είναι να αρνείσαι να μάθεις! Χρόνια τώρα η Αμερικανική Διαιτητική Ένωση και οι Καναδοί Διαιτολόγοι http://www.vrg.org/nutrition/2003_ADA_position_paper.pdf έχουν δηλώσει ότι η vegan διατροφή μπορεί να καλύψει ΚΑΘΕ ανάγκη μας και σε κάθε ηλικία από παιδιά έως γέρους!\nΜερικά ακόμη links\nΡίξε και μία ματιά εδώ. Ίσως σου ανοίξουν τα μάτια κάποια στιγμή.\nhttp://www.foodrevolution.org/index.htm, και εδώ\nhttp://thechinastudy.com/ και εδώ\nhttp://www.etra.gr/product.php?products_id=30 στα ελληνικά για το γάλα.\nΕξακολουθείς ΕΝΤΕΛΩΝ ΑΝΥΠΟΣΤΑΤΑ να προσπαθείς να μας πείσεις ότι πρέπει να καταναλώνουμε ζωικά για να επιβιώσουμε, όταν τα ίδια τα γεγονότα τα οποία πεισματικά αρνείσαι σε διαψεύδουν, αφού ΞΑΝΑΛΕΩ εκατομμύρια άνθρωποι ζουν αποκλειστικά με vegan διατροφή. Και όχι απλώς ζούν, αλλά πολλοί επίσης στρέφονται στη φυτική διατροφή για να θεραπευτούν. Το διαδίκτυο είναι γεμάτο με ιστορίες ανθρώπων που θεραπεύτηκαν από τη φυτική διατροφή (βλέπε πρόσφατο παράδειγμα και ο Μπιλ Κλίντον που έγινε vegan για λόγους υγείας).\nΠριν γράψεις οτιδήποτε να κάνεις τη δική σου έρευνα και να μην αρνείσαι τα γεγονότα. Και τα γεγονότα λένε ότι ΝΑΙ μπορούμε να ζήσουμε μια χαρά χωρίς ζωικά προϊόντα. Είτε μας αρέσει είτε όχι αυτό είναι αδιαμφισβήτητο γεγονός. Τελεία και παύλα!!\nΕξακολουθείς επίσης να υποστηρίζεις ότι είναι στη φύση μας να καταναλώνουμε κρέας!! Το κρέας τοξινώνει τον οργανισμό μας και το ότι μπορεί ο οργανισμός μας και το επεξεργάζεται δεν το κάνει ιδανική τροφή για εμάς. Πολλά επιβλαβή τρόφιμα επεξεργάζεται ο οργανισμός μας. Αυτό δε σημαίνει ότι δεν τον επιβαρύνουν.\nΤο ότι υπάρχουν δισεκατομμύρια άνθρωποι που ζουν τρώγοντας ζωικά προϊόντα δεν είναι επιχείρημα που θα πρέπει να μας πείσει ότι το κρέας είναι απαραίτητο ή ωφέλιμο ή είναι στη φύση μας!!! Και η Coca Cola καταναλώνεται από δισεκατομμύρια ανθρώπους. Αυτό την κάνει απαραίτητη και ωφέλιμη? Δισεκατομμύρια άνθρωποι καπνίζουν, πίνουν, παίρνουν ναρκωτικά, άλλοι πάλι είναι κανίβαλοι. Μήπως είναι όλα αυτά στη φύση μας?\nΣου έθεσα ένα ερώτημα σε προηγούμενο ποστ και δεν μου έχεις απαντήσει ακόμη. Θεωρείς ότι είναι στη φύση μας να καταναλώνουμε σε όλη μας τη ζωή γαλακτοκομικά προϊόντα, που μάλιστα προέρχονται από το γάλα ενός άλλου ζώου? Δεν χρειάζεται να ανατρέξεις σε μελέτες. Απλή λογική αν διαθέτεις θα μπορέσεις να καταλάβεις πως ΟΧΙ ΔΕΝ ΕΙΝΑΙ ΣΤΗ ΦΥΣΗ ΜΑΣ γι’ αυτό και μας βλάπτει!!!\nΓνωρίζεις πως οι περισσότεροι άνθρωποι στον κόσμο έχουν δυσανεξία στη λακτόζη? Η λακτόζη είναι το σάκχαρο του γάλακτος που διασπάται από τη λακτάση, ένα ένζυμο που παράγεται από τον οργανισμό μας έως την ηλικία των δύο ετών περίπου! Μετά ο οργανισμός σταματά να παράγει τη λακτάση γιατί Η ΦΥΣΗ προέβλεψε το γάλα για τα μωρά, όχι για τους ενήλικες!!!! Γι’ αυτό και τα θηλαστικά παράγουν γάλα μόνο όταν γεννήσουν. Για να θρέψουν τα μωρά τους!\nΤα παραδείγματα που αναφέρεις είναι το ίδιο ατυχή με τα παραδείγματα του αρχικού σου κειμένου. Άλλο η αφαγία και άλλο η χορτοφαγία. Τα μωρά επιβάλλεται να πίνουν γάλα (της μητέρας τους φυσικά) και η άρνηση κάποιας μητέρας να δώσει γάλα στο μωρό της είναι εγκληματική!!\nΗ σφαγή είναι σφαγή και ανθρωπιστική σφαγή δεν υπάρχει. Η μείωση του κρέατος που προτείνεις μου θυμίζει το «ολίγον έγκυος».\nΕίσαι θύμα πλύσης εγκεφάλου, γιατί υπερασπίζεσαι την κατανάλωση κρέατος και ζωικών την οποία μας έχουν πασάρει ως αναγκαία για να εξυπηρετήσουν τα συμφέροντά τους. Να πουλήσουν τα προϊόντα τους, να αρρωστήσεις και να σου πουλήσουν τα φάρμακά τους και πάει λέγοντας. Πλήρωσαν και μερικούς γιατρούς και έφτιαξαν μερικές μελέτες για την αναγκαιότητα των ζωικών προϊόντων και έτοιμο το παραμύθι!! Ξέρεις πόσα εκατομμύρια σπαταλιούνται για να σε πείσουν ότι πρέπει να τα τρως? Διάβασε εδώ αν θέλεις να δεις τι γίνεται με τις επιδοτήσεις προς την κτηνοτροφία http://www.meatclimate.org/sites/default/files/reports/meatclimate_greek.pdf\nΑν θέλεις άνοιξε τα μάτια σου. Αλλιώς καλή τύχη!! Αλλά μη γράφεις πράγματα που δεν ισχυουν!\nΚαι για να μην μπερδεύεσαι, ξεκίνησα τη χορτοφαγία για ηθικούς λόγους και στην πορεία είδα τα ευεργετικά της αποτελέσματα.\nΠολύ ωραίο αυτό το «δέχομαι μόνο ότι με βολεύει»\nΟι μελέτες που σε βολεύουν είναι έγκυρες και οι άλλες πληρωμένες.\nΠροσωπικά δεν έχω πρόβλημα με τη διατροφή σου, μπορείς να τρως ότι φανταζεσαι ότι σε οφελεί ή ακόμα και ότι σε ευχαριστεί. Αρνούμε να φανατιστώ με οτιδήποτε, είτε αυτό είναι θρησκεία, είτε αθλητική ομάδα, είτε διατροφή, είτε ακόμα και κυνήγι. Η λογική κατανάλωση ζωικών προϊόντων δεν βλάπτει τον οργανισμό μου, αντίθετα από τις πληρωμένες μελέτες έχω διαβάσει ότι με οφελεί.\nΠαράλληλα μου αρέσει, μήπως πρέπει να αισθάνομαι ένοχος γιατί απολαμβάνω την τροφή μου;\nΘέμα αριθμών εσύ έθεσες πρώτη, όχι εγώ.\nΜόλις διάβασα και τα υπόλοιπα σχόλια. Δυστυχώς είστε πολύ παραπληροφορημένοι όπως είμαστε όλοι μας. Και εγώ αυτά πίστευα για το γάλα πριν διαβάσω κάποια πράγματα. Το γάλα δεν θεραπεύει την οστεοπόρωση. Αυτοί που τα λένε αυτά, είναι οι γαλακτοβιομηχανίες που έχουν συμφέροντα. Αντιθέτως όσο περίεργο και αν ακουστεί αυτό, το γάλα προκαλεί οστεοπόρωση!!\n»Η αυξημένη κατανάλωση πρωτεϊνών (κρέας και γαλακτοκομικά), αυξάνει την αποβολή ασβεστίου από τα ούρα και είναι ένας από τους παράγοντες που εξηγεί τη μεγαλύτερη συχνότητα οστεοπόρωσης στις χώρες της Δύσης.»\nΜε απλά λόγια, η κατανάλωση γάλακτος έχει ανέβει σε πολύ υψηλά επίπεδα και θα περίμενε κανείς να μην είχαμε κρούσματα οστεοπόρωσης. Όμως και η οστεοπόρωση έχει εκτιναχτεί. Παρ’ όλα αυτά μας λένε ότι πρέπει να καταναλώσουμε περισσότερα γαλακτοκομικά. Υπάρχει λογική σε αυτό?\nΕίναι ένας ακόμη μύθος που καταρρίπτεται σιγά σιγά!! Επίσης το γάλα είναι υπεύθυνο για πολλές μορφές καρκίνου, καθώς με τις αυξητικές ορμόνες που περιέχει αυξάνει τα καρκινικά κύτταρα.\nΑν θέλετε να κανετε κάτι άμεσα για την υγεία σας, κόψτε αμέσως τα γαλακτοκομικά!\nΤα παιδιά πρέπει να πίνουν το γάλα από τη μητέρα τους όχι το γάλα ενός ζώου!!\nΥπάρχουν άπειρες πληροφορίες για τη σχέση γάλακτος και καρκίνου που μπορείτε να ελέγξετε, δυστυχώς όμως οι περισσότερες στα αγγλικά. Αυτό είναι ένα ελληνικό βιβλίο – Όλη Η Αλήθεια Για το Γάλα του Κων. Μουρούτη. Αποκαλύπτει πολλά.\nΥπάρχουν μόνο αυτά τα άρθρα στα ελληνικά\nΤο ίδιο ισχύει για τους αθλητές. Μύθοι όλα όσα ξέρατε.\nΚρέας: τροφή για… σκέψη\nΑπό την «ΕΛΕΥΘΕΡΟΤΥΠΙΑ»\nΤα λιπίδια της διατροφής δια μέσου διαφόρων μηχανισμών όπως η φλεγμονή, η θρόμβωση, και η αθηροσκλήρωση μπορούν να έχουν επιδράσεις στην υγεία του εγκέφαλου.\nΓάλλοι ερευνητές σε μια πρόσφατη επιδημιολογική τους έρευνα, εξέτασαν τις επιδράσεις που έχει η κατανάλωση ψαριού και κρέατος, στην συχνότητα εκδήλωσης εκφυλιστικών παθήσεων του εγκεφάλου.\nO ρόλος των απαραίτητων λιπαρών στην υγιή ανάπτυξη και στην παιδική παχυσαρκία\nH παχυσαρκία στην ενήλικη ζωή είναι ένας από τους παράγοντες κινδύνου εμφάνισης καρδιαγγειακών νοσημάτων, μεταβολικού συνδρόμου, υπέρτασης, σακχαρώδη διαβήτη, αλλά και ορισμένων τύπων καρκίνου. Μία πολύ πρόσφατη όμως μεγάλη μελέτη βρήκε ότι υπάρχει σχέση μεταξύ του Δείκτη Σωματικής Μάζας (ΔΣΜ) στην παιδική ηλικία και καρδιαγγειακών νοσημάτων στην ενήλικη ζωή (1). Πιο συγκεκριμένα, παρατηρήθηκε ότι ο κίνδυνος στεφανιαίας νόσου, για μη-θανατηφόρο αλλά και θανατηφόρο επεισόδιο σε ενήλικες συσχετίζεται θετικά με το ΔΣΜ στα 7-13 έτη ηλικίας για αγόρια και 10-13 έτη για κορίτσια. Η μελέτη αυτή έγινε στη Δανία σε 276.835 άτομα.\nΤο λίπος της τροφής έχει ενοχοποιηθεί ως προς τη συνεισφορά του στην ανάπτυξη παχυσαρκίας. Υπάρχουν αρκετές επιδημιολογικές μελέτες σε ενήλικες που έχουν συσχετίσει την υψηλή πρόσληψη λιπαρών με την παχυσαρκία και αυτό φαίνεται να ισχύει όταν η συνολική πρόσληψη λιπαρών υπερβαίνει το 35-37% επί της ενέργειας και όταν αυτή η πρόσληψη συνοδεύεται και από μία χαμηλή σωματική δραστηριότητα. Σε αυτή την περίπτωση η συνεισφορά των λιπαρών στην συνολική ενεργειακή πρόσληψη είναι σημαντική και αυτή η τελικά υψηλή συνολική ενεργειακή πρόσληψη δεν συνοδεύεται και από μία υψηλή ενεργειακή κατανάλωση.\nΜελέτες σε παιδιά είναι σχετικά περιορισμένες. Μία όμως πρόσφατη μελέτη υπέδειξε ότι η συνολική πρόσληψη λιπαρών δεν συσχετίζεται μία παχυσαρκία. Όμως αυτό που παρατηρήθηκε ήταν ότι η συνολική πρόσληψη λιπαρών συσχετίζεται με αυξημένο λιπώδη ιστό (2). Σε αυτή τη μελέτη η πρόσληψη λιπαρών των παιδιών υπερέβαινε το 35% επί της ενέργειας, ενώ υπήρχαν και παιδιά που η πρόσληψη λίπους ήταν > 40%. Επομένως και αν ακόμα μπορεί να μη συσχετίζεται η συνολική πρόσληψη λιπαρών με παχυσαρκία στην παιδική ηλικία, το γεγονός ότι μπορεί να διαφοροποιήσει τη σύσταση του σώματος με περισσότερο λιπώδη και λιγότερο μυϊκό ιστό, πρέπει να κάνει όποιον ασχολείται με τη διατροφή των παιδιών ιδιαίτερα προσεκτικό.\nΣτην Ελλάδα, δεν υπάρχει πανελλαδική προοπτική μελέτη με αντιπροσωπευτικό δείγμα που να διερευνά διατροφικές συνήθειες σε παιδιά. Υπάρχουν όμως αρκετές μικρότερες που υποδεικνύουν κάποιες τάσεις. Όλες αυτές οι μελέτες υποδεικνύουν ότι η συνολική πρόσληψη λιπαρών είναι περίπου 40% επί της συνολικής προσλαμβανόμενης ενέργειας και ότι αυτό ισχύει και σε διαφορετικές περιοχές της χώρας αλλά και σε διαφορετικές ηλικιακές ομάδες (3-5). Επίσης αυτό που φαίνεται είναι ότι η πρόσληψη κορεσμένων λιπαρών οξέων είναι υψηλότερη (14-16% επί της ενέργειας) από τη συνιστώμενη, που είναι < 10%, ενώ η πρόσληψη πολυακόρεστων λιπαρών οξέων είναι σχετικά χαμηλή. Προς το παρόν δεν υπάρχουν μελέτες που να έχουν στοιχεία για την πρόσληψη ω-6 και ω-3 λιπαρών οξέων σε παιδιά.\nΤο δοκοσαεξαενοϊκό οξύ (22:6 ω-3, DHA) είναι ένα πολυακόρεστο λιπαρό οξύ της σειράς ω-3, που βρίσκεται σε έλαια ψαριών, του οποίου ο πρόδρομος είναι το α-λινολενικό οξύ (18:3 ω-3 ALA). To ΑLA είναι ένα από τα απαραίτητα λιπαρά οξέα, που σημαίνει ότι ο ανθρώπινος οργανισμός δεν μπορεί να το συνθέσει, και επομένως πρέπει να το προσλαμβάνει από την τροφή. Το ποσοστό μετατροπής του ALA σε DHA είναι πάρα πολύ μικρό και έχει υπολογισθεί ότι είναι < 1%. Νεότερα δεδομένα από επιστημονικές μελέτες έχουν υποδείξει ότι το DHA και το αραχιδονικό οξύ (20:4 ω-6, ARA) είναι λιπαρά οξέα που περιέχει ο εγκέφαλος και είναι πολύ σημαντικά για την ανάπτυξή του, τη λειτουργία του και την μείωση των φθορών του με την πάροδο της ηλικίας (6,7). Όμως, ενώ το ΑRA της τροφής δεν επηρεάζει την περιεκτικότητα του εγκεφάλου σε ΑRA, αύξηση της πρόσληψης DHA μπορεί να επηρεάσει την περιεκτικότητα του εγκεφάλου σε αυτό το λιπαρό οξύ. Επομένως, η ικανοποιητική πρόσληψη αυτού του λιπαρού οξέος είναι πολύ σημαντική από πολύ μικρή ηλικία, και επειδή μπορεί να περάσει τον πλακούντα και να συνεισφέρει στην ανάπτυξη του εγκεφάλου και της όρασης ακόμα και από την εμβρυϊκή ζωή, συστήνεται ότι και η έγκυος πρέπει να αυξήσει την πρόσληψη DHA κατά 200 mg την ημέρα (7).\nΕπομένως, η πρόσληψη λιπαρών παίζει σημαντικό ρόλο στην παιδική ηλικία τόσο για την ομαλή ανάπτυξη όσο και για την πρόληψη της παχυσαρκίας. Δίαιτες που η πρόσληψη λιπαρών πλησιάζει το 40% επί της ενέργειας πρέπει να αποφεύγονται γιατί αν και μπορεί να μην είναι ανάγκη να επηρεάζουν το ΔΣΜ, μπορεί όμως να αυξάνουν το λιπώδη ιστό. Η μείωση της συνολικής πρόσληψης λιπαρών πρέπει να προέρχεται από τη μείωση των κορεσμένων λιπαρών, ενώ απεναντίας η πρόσληψη πολυακόρεστων λιπαρών οξέων θα μπορούσε να αυξηθεί και κυρίως του DHA που επηρεάζει όχι μόνο τη μείωση του κινδύνου καρδιαγγειακών προβλημάτων αλλά και την ομαλή ανάπτυξη του εγκεφάλου και της όρασης. Έτσι, είναι σκόπιμο να μειωθεί η κατανάλωση κόκκινου κρέατος, γαλακτοκομικών που είναι πλήρη σε λιπαρά, ζωικών λιπαρών και βουτύρου και να αυξηθεί η πρόσληψη λιπαρών ψαριών, ξηρών καρπών και φυτικών λιπαρών, όπως είναι το ελαιόλαδο και οι φυτικές μαργαρίνες.\nΓράφει ο Αντώνης Ζαμπέλας\nΜονάδα Διατροφής του Ανθρώπου\nΟ Παγκόσμιος Οργανισμός Υγείας εκτιμά ότι 600 – 700 εκατομμύρια άνθρωποι πάσχουν από έλλειψη σιδήρου, εκτίμηση που την καθιστά την υπ’ αριθμόν ένα διατροφική ανεπάρκεια παγκοσμίως, και ιδίως στις αναπτυσσόμενες χώρες. Μολονότι σε μερικές από αυτές τις χώρες η απώλεια αίματος (π.χ. λόγω εντερικής παρασίτωσης) μπορεί να είναι η κύρια αιτία του προβλήματος, στη Δυτική Ευρώπη η αιτία είναι κατά κανόνα η ανεπαρκής ποσότητα του ιχνοστοιχείου αυτού στο καθημερινό μας διαιτολόγιο.\nΟι επιπτώσεις της ανεπαρκούς πρόσληψης σιδήρου είναι ευρείες. Ο σίδηρος είναι απαραίτητος για τη σωστή λειτουργία της αιμοσφαιρίνης (της κόκκινης χρωστικής ουσίας του αίματος), η οποία μεταφέρει οξυγόνο σε όλα τα κύτταρα του σώματος. Ένα από τα πρώτα σημάδια της έλλειψης σιδήρου είναι η εξάντληση και η κόπωση. Οι γυναίκες και τα νεαρά κορίτσια που τρώνε μικρές μόνο ποσότητες κρέατος, πουλερικών και ψαριών ή που επιλέγουν τη χορτοφαγία διατρέχουν, μεγαλύτερο κίνδυνο να εξαντλήσουν τα αποθέματα σιδήρου του σώματός τους και να εμφανίσουν συμπτώματα έλλειψης σιδήρου.\nΜολονότι εκτιμάται ότι το 8% περίπου των γυναικών του Δυτικού κόσμου πάσχουν από έλλειψη σιδήρου, ο Δρ. Mike Nelson, διατροφολόγος στο King’s College του Πανεπιστημίου του Λονδίνου, πιστεύει ότι το ποσοστό αυτό κυμαίνεται από 10 – 20 % στα νεαρότερα κορίτσια. Μολονότι τα κορίτσια αυτά φαίνεται να είναι υγιή, τα χαμηλά επίπεδα σιδήρου στον οργανισμό τους επηρεάζουν σημαντικά και σε διάφορα επίπεδα την καθημερινή τους ζωή, συμπεριλαμβανομένης της ικανότητας για συγκέντρωση και, συνεπώς, των σχολικών τους επιδόσεων. Ο Δρ. Nelson δηλώνει: «Σύμφωνα με τεστ που διενεργήσαμε, η διαφορά του IQ μεταξύ βρετανίδων μαθητριών που λαμβάνουν επαρκείς ποσότητες σιδήρου και αυτών που πάσχουν από σιδηροπενική αναιμία είναι τέτοια, ώστε να συνεπάγεται τη διαφορά ενός ολόκληρου βαθμού στις σχολικές εξετάσεις».\n«Τα κορίτσια που κάνουν δίαιτα ή αποφασίζουν να γίνουν χορτοφάγοι διατρέχουν τον μεγαλύτερο κίνδυνο», εξηγεί ο Δρ. Nelson: «Όσοι αποφασίζουν να γίνουν χορτοφάγοι πρέπει να επιδεικνύουν ιδιαίτερη προσοχή κατά τον πρώτο χρόνο, καθώς δεν γνωρίζουν ακόμη πώς να εξασφαλίσουν την πρόσληψη επαρκούς σιδήρου από άλλες πηγές, εκτός από το κρέας. Οι γυναίκες και τα κορίτσια που ακολουθούν κάποια δίαιτα αδυνατίσματος και επιπλέον είναι χορτοφάγοι πρέπει να επιλέγουν εμπλουτισμένα σε σίδηρο τρόφιμα ή να λαμβάνουν κάποιο μέτριο διατροφικό συμπλήρωμα».\nΗ αύξηση των προσλαμβανόμενων ποσοτήτων σιδήρου μπορεί να αλλάξει τη ζωή των νέων και των ενηλίκων. Είναι γνωστό ότι η έλλειψη σιδήρου δυσχεραίνει την εγκεφαλική λειτουργία, επηρεάζοντας τόσο τη μνήμη όσο και τις ικανότητες μάθησης.\nΠως μπορείτε να μάθετε εάν πάσχετε από έλλειψη σιδήρου\nΕάν νιώθετε διαρκώς κουρασμένοι και το πρόσωπό σας είναι χλωμό, είναι πιθανόν να μη λαμβάνετε επαρκείς ποσότητες σιδήρου μέσω της διατροφής σας και να κινδυνεύετε από έλλειψη σιδήρου. Για να επιβεβαιωθεί αυτή η υποψία, ο γιατρός σας θα σας ζητήσει μια εξέταση αίματος, ώστε να μετρηθούν τα επίπεδα αιμοσφαιρίνης. Θα μπορέσει έτσι να διαγνώσει εάν κινδυνεύετε από έλλειψη σιδήρου ή εάν πάσχετε ήδη από σιδηροπενική αναιμία.\nΑύξηση της πρόσληψης σιδήρου – Οι πλουσιότερες σε σίδηρο τροφές\nΤο σώμα απορροφά περίπου 25% του σιδήρου που υπάρχει στο κρέας, το ψάρι και τα πουλερικά. Αντιθέτως, ο σίδηρος που υπάρχει στα δημητριακά, τα λαχανικά και τα φρούτα δεν απορροφάται εξίσου καλά. Η απορρόφηση του σιδήρου που περιέχεται στις τροφές αυτές βελτιώνεται με την ταυτόχρονη κατανάλωση:\nΒιταμίνης C, η οποία υπάρχει στα εσπεριδοειδή, τις φράουλες, τα ακτινίδια, τις πιπεριές και τις ντομάτες\nΦρουκτόζης (φρούτα και χυμοί φρούτων)\nΠρωτεΐνης κρέατος και ψαριού\nΗ απορρόφηση σιδήρου μειώνεται όταν καταναλώνουμε κάποια από τις ακόλουθες τροφές. Προσπαθήστε να μην καταναλώνετε τροφές πλούσιες σε σίδηρο μαζί με:\nΕγκυμοσύνη: Η ιδανική σας διατροφή!\nΒαρεθήκατε να σας λένε τι πρέπει και τι δεν πρέπει να φάτε κατά τη διάρκεια της εγκυμοσύνης;\nΗ διατροφή σας αλλάζει παντελώς όταν είστε έγκυος. Γνωρίζετε πολύ καλά ότι η υγιεινή διατροφή βοηθάει στην ανάπτυξη του αγέννητου μωρού σας, όμως οι ορμόνες που έχετε κατά την εγκυμοσύνη σας αποτρέπουν πολλές φορές από το να το ακολουθήσετε την σωστή διατροφή. Είναι πολύ συχνό φαινόμενο να βρεθείτε εν μέσω αντιφατικών συμβουλών, όπως για παράδειγμα πως καλό θα ήταν να καταναλώνετε πολλά ψάρια, αλλά και πως η υπερβολική κατανάλωση ψαριού είναι ενδεχομένως βλαβερή για το μωρό σας.\nΕπομένως, πώς γνωρίζετε ότι τρώτε αρκετά από τα κατάλληλα φαγητά; Υπάρχει ένας κανόνας πάνω στον οποίο πρέπει να βασίσετε τη διατροφή σας, λέει η Φιόνα Φορντ, ερευνήτρια διαιτολόγος με ειδικότητα στην εγκυμοσύνη: «βασίστε τη δίαιτά σας πάνω στην πυραμίδα της Μεσογειακής διατροφής με τους υδατάνθρακες στη βάση για τα περισσότερα γεύματα, εν συνεχεία τα φρούτα και τα λαχανικά, πρωτεΐνες, γαλακτοκομικά προϊόντα και μικρές ποσότητες λίπους. Η πυραμίδα πρέπει να ακολουθείται με ποικιλία και ισορροπία, παρά τις όποιες τρομακτικές ιστορίες και αν έχετε ακούσει για αυτό». Αξίζει επίσης να καταναλώνετε τα βασικά φαγητά που έχουν αποδεδειγμένη θετική επίδραση πάνω στο μωρό σας. Παρακάτω σας προτείνουμε τα απόλυτα φαγητά για την εγκυμοσύνη, τα οποία θα εξοπλίσουν το μωρό σας με τα κατάλληλα θρεπτικά συστατικά.\nΤο μαγικό συστατικό: ωμέγα3 λιπαρά οξέα\nΣε τι σας χρησιμεύει: τα ωμέγα3 είναι απαραίτητα για την ανάπτυξη του εγκεφάλου και των ματιών του μωρού σας. Σας προτείνουμε να τρώτε δυο μερίδες την εβδομάδα (η μερίδα αποτελείται από ένα φιλέτο σολομό, τόνο ή σαρδέλα).\nΤο μαγικό συστατικό: πρωτεΐνη\nΣε τι σας χρησιμεύει: η πρωτεΐνη βοηθάει στη δημιουργία ιστών για τα οστά, τους μύες και τα όργανα του μωρού σας. Τα φασόλια και τα όσπρια επίσης περιέχουν φώσφορο (καλό για τα δόντια και τα κόκκαλα του μωρού σας), βιταμίνη Β6, ίνες, ασβέστιο και σίδηρο.\nΠοια είναι η εναλλακτική λύση: το κοτόπουλο, το κόκκινο κρέας, το ψάρι και τα καρύδια είναι όλα πολύ καλή πηγή πρωτεΐνης.\nΤο μαγικό συστατικό: σύνθετοι υδατάνθρακες\nΣε τι σας χρησιμεύει: οι σύνθετοι υδατάνθρακες παρέχουν τα καύσιμα για όλη την ανάπτυξη που συντελείται στο σώμα του αγέννητου μωρού σας. Είναι επίσης καλύτεροι από τους απλούς υδατάνθρακες (αυτοί που βρίσκονται στο άσπρο ψωμί, τα ζυμαρικά, το ρύζι και τα φαγητά που περιέχουν ζάχαρη) διότι παρέχουν περισσότερη και μεγαλύτερης διάρκειας ενέργεια.\nΠοια είναι η εναλλακτική λύση: ρύζι και ζυμαρικά ολικής αλέσεως και δημητριακά για πρωινό. Τρώτε τουλάχιστον πέντε σερβιρίσματα υδατανθράκων την ημέρα. Ένα σερβίρισμα είναι μισή κούπα ζυμαρικά ή ένα κομμάτι ψωμί.\nΤο μαγικό συστατικό: σίδηρος\nΣε τι σας χρησιμεύει: ο σίδηρος εφοδιάζει με οξυγόνο τα κύτταρα του οργανισμού του μωρού σας, τα κόκκαλα για την ανάπτυξή τους καθώς και τα δόντια. Η κατανάλωση αρκετής ποσότητας σιδήρου επίσης μειώνει τια πιθανότητες της αναιμίας. Χρειάζεστε 14.8mg την ημέρα όταν είστε έγκυος – ένα σερβίρισμα από κόκκινο κρέας παρέχει την απαιτούμενη ποσότητα.\nΠοια είναι η εναλλακτική λύση: ρεβύθια, σκούρα πράσινα πυκνόφυλλα λαχανικά, ψημένα φασόλια, ψωμί ολικής αλέσεως, ξερά βερύκοκα και δημητριακά για πρωινό.\nΤο μαγικό συστατικό: ασβέστιο\nΣε τι σας χρησιμεύει: το ασβέστιο βοηθά στη σωστή ανάπτυξη γερών οστών και δοντιών, καθώς και του νευρικού συστήματος, των μυών και της καρδιάς. Το γιαούρτι περιέχει ακόμη κάποια βακτήρια που βοηθούν το πεπτικό σας σύστημα να λειτουργήσει αποτελεσματικά.\nΠοια είναι η εναλλακτική λύση: το γάλα και το τυρί. Χρειάζεστε δυο μερίδες γαλακτοκομικών προϊόντων την ημέρα (η μια μερίδα είναι γιαούρτι, γάλα 280ml ή 30g τυρί).\nΤο μαγικό συστατικό: βιταμίνη Β6\nΣε τι σας χρησιμεύει: η βιταμίνη Β βοηθάει στην ανάπτυξη των κυττάρων του αίματος, του εγκεφάλου και του νευρικού συστήματος. Μια μπανάνα περιέχει όλη σχεδόν την ποσότητα της βιταμίνης Β6 που χρειάζεστε ημερησίως. Είναι εμπλουτισμένη με ίνες (που βοηθούν στη δυσκοιλιότητα) και ενέργεια (για την καταπολέμηση της κούρασης και της αδιαθεσίας).\nΠοια είναι η εναλλακτική λύση: τρώτε το λιγότερο πέντε μερίδες από φρούτα και λαχανικά την ημέρα. Διαλέξτε μια ποικιλία φρούτων διαφόρων χρωμάτων καθώς το καθένα παρέχει διαφορετικά θρεπτικά συστατικά στον οργανισμό.\nΤο μαγικό συστατικό: φυλλικό οξύ\nΣε τι σας χρησιμεύει: Το φυλλικό οξύ ανήκει στο σύμπλεγμα των βιταμινών B, γνωστό και ως B9, και βρίσκεται σε διάφορα τρόφιμα, συμπεριλαμβανομένων των φασολιών, πράσινων λαχανικών και ενισχυμένων δημητριακών. Το σώμα σας χρειάζεται φυλλικό οξύ για να παράγει ερυθρά αιμοσφαίρια καθώς και νοραδρεναλίνη και σεροτονίνη (χημικά συστατικά του νευρικού συστήματος). Βοηθάει να σχηματιστεί το DNA (το γενετικό υλικό του σώματος), το όποιο ομαλοποιεί τις λειτουργίες του εγκεφάλου, και αποτελεί επίσης ένα σημαντικό συστατικό του εγκεφαλονωτιαίου υγρού. Η βιταμίνη B έχει συνδεθεί με χαμηλότερη εμφάνιση καρδιακών προσβολών, εγκεφαλικών επεισοδίων, καρκίνου και διαβήτη για αυτό όλοι επωφελούμαστε από τη λήψη φυλλικού οξέως. Το φυλλικό οξύ μειώνει τον κίνδυνο γεννητικών ανωμαλιών της σπονδυλικής στήλης και του εγκεφάλου, που ονομάζονται ανωμαλίες του νευρικού σωλήνα, όπως η δισχιδής ράχη (μια σοβαρή γενετική κατάσταση, που εμφανίζεται όταν αποτυγχάνει να κλείσει εντελώς ο σωλήνας γύρω από το κεντρικό νευρικό σύστημα, κυρίως στη σπονδυλική στήλη).\nΠοια είναι η εναλλακτική λύση: πορτοκάλια, σκουροπράσινα λαχανικά όπως το μπρόκολο και το σπανάκι.\nΠροσοχή! Μείνετε μακριά από…\nΕίναι ελάχιστες οι πιθανότητες να υποστεί κάποια βλάβη το μωρό σας λόγω κατανάλωσης ενός απαγορευμένου φαγητού, αλλά αν πάθετε λοίμωξη λόγω φαγητού, οι συνέπειες μπορεί να είναι πολύ σοβαρές. Καλύτερα είναι να αποφευχθούν τα φαγητά εκείνα που είναι γνωστό πως μπορούν να σας βάλουν σε κίνδυνο:\n• Τυρί που έχει πιάσει μούχλα ή μη-παστεριωμένο, όπως το brie ή τυρί κατσίκας, τα οποία ενδεχομένως μπορούν να σας μολύνουν με το τοξόπλασμα, ένα παράσιτο που μπορεί να βλάψει το αγέννητο μωρό σας.\n• Το σπιτικό παγωτό ή το πατέ μπορούν να περιέχουν λιστέρια. Οι έγκυες γυναίκες είναι πιο ευάλωτες στο να κολλήσουν λιστερίωση, η οποία μπορεί να προκαλέσει αποβολή, γέννηση νεκρού εμβρύου αλλά και πολύ σοβαρά προβλήματα στα νεογέννητα μωρά.\n• Το ωμό ή το μη-καλώς μαγειρεμένο αυγό μπορεί να περιέχει το βακτήριο της σαλμονέλας, το οποίο μπορεί να οδηγήσει σε αποβολή ή σε γέννηση νεκρού εμβρύου.\n• Το ωμό ή το μη-καλώς μαγειρεμένο κρέας, όπως ζαμπόν ή μπιφτέκι, καθώς και ωμά θαλασσινά, όπως το σούσι και ο καπνιστός σολομός, τα οποία μπορεί να έχουν τοξοπλάσμωση. Άπλυτα φρούτα, λαχανικά και πακεταρισμένες σαλάτες φέρουν επίσης αυτό το ρίσκο, για αυτό σιγουρευτείτε ότι τα πλένετε καλά πριν τα καταναλώσετε (έστω κι αν πωλούνται πλυμμένα).\n• Ο ξιφίας, ο τόνος, ο ξιφίας ωκεανού και ο καρχαρίας περιέχουν μεγάλα επίπεδα υδράργυρου, τα οποία έχουν συσχετιστεί με ανωμαλίες στη διάπλαση των εμβρύων. Οι ειδικοί συμβουλεύουν τις μέλλουσες μαμάδες να περιορίσουν την κατανάλωση του τόνου σε δυο μεσαίου μεγέθους κονσέρβες, ή μια φέτα τόνου, την εβδομάδα.\n• Το συκώτι περιέχει υψηλά επίπεδα βιταμίνης Α, η οποία έχει επίσης συσχετιστεί με ανωμαλίες διάπλασης.\n• Το αλκοόλ είναι συνδεδεμένο με πολλά προβλήματα της εγκυμοσύνης, οπότε προσπαθήστε να το κόψετε τελείως ή τουλάχιστον να το περιορίσετε σε ένα ή δυο ποτήρια την εβδομάδα.\nΤα σνακ του πρώτου τριμήνου\n• Μπισκότα από αρμπαρόριζα, ψωμί και τσάι από αρμπαρόριζα\n• Ζεστό νερό και φρέσκια λεμονάδα\nΤα σνακ του δεύτερου τριμήνου\n• Γάλα και γιαούρτια\n• Τυρί (μόνο σκληρό και παστεριωμένο)\n• Αβοκάντο (υψηλό σε ίνες, κάλιο και βιταμίνες C και E)\nΤα σνακ του τρίτου τριμήνου\n• Σαλάτα από πράσινα φύλλα\nΚρατήστε μακριά την ναυτία\nΠερίπου το 75% των γυναικών υποφέρουν από ναυτία κατά τη διάρκεια της εγκυμοσύνης. Παρά το γεγονός ότι οι περισσότερες εγκυμονούσες λένε πως η ναυτία είναι χειρότερη το πρωί, η ναυτία μπορεί να εμφανιστεί σε οποιαδήποτε ώρα της ημέρας. Η ναυτία της εγκυμοσύνης συνήθως ξεκινάει γύρω στις 6 εβδομάδες και διαρκεί περίπου έως τις 12 βδομάδες. Και όμως, δε χρειάζεται να υποφέρετε – προσπαθήσετε να διώξετε τη ναυτία, ακολουθόντας τις παρακάτω συμβουλές:\n• Προσπαθήστε να τρώτε μικρές ποσότητες κάθε φορά και πολλές φορές την ημέρα\n• Επιλέξτε ήπια φαγητά, υψηλά σε πρωτεΐνη και υδατάνθρακες, όπως τα κράκερ, τα απλά μπισκότα και το γιαούρτι\n• Αποφεύγετε πλουσιοπάροχα, πικάντικα και λιπαρά γεύματα\n• Η πιπερόριζα (τζίντζερ) βοηθά – εάν η πιπερόριζα ανακατέψει το στομάχι σας, δοκιμάστε τσάι ή καραμέλες από δυόσμο\n• Πριν πάτε για ύπνο, προτιμήστε τα σνακ πλούσια σε πρωτεΐνη (όπως τα βραστά αυγά ή το σάντουιτς γαλοπούλας) και έχετε ένα πακέτο με κράκερ ή φρυγανιές δίπλα στο κρεβάτι σας για να φάτε πριν σηκωθείτε το πρωί από το κρεβάτι\n• Πιείτε ζεστό νερό με λεμόνι\n• Κρατήστε ένα φρέσκο λεμόνι σε μια πλαστική τσάντα, και μυρίστε το κάθε φορά που νιώθετε αναγούλα\n• Μην πάτε πουθενά χωρίς το σακουλάκι σας με κάποιο σνάκ\nΦτάνουν ή να βάλω και άλλα ????\nΌσον αφορά τον Carl Lewis αντιγράφω από: http://www.xt5.net/specials/403-Dopingvsantidop\n«Αν υπήρξε ποτέ έστω και η παραμικρή αμφιβολία για το πώς κατασκευάζονται τα ρεκόρ, η αποκάλυψη από τον ίδιο τον άνθρωπο – μύθο του παγκόσμιου στίβου ήρθε να διαλύσει τις τελευταίες ψευδαισθήσεις: ο Καρλ Λιούις ομολόγησε ότι έκανε χρήση αναβολικών ουσιών και πως, επί σειρά ετών, τον κάλυπτε η Ολυμπιακή Επιτροπή της χώρας του. Αρρωστος με αρθρίτιδα, καθηλωμένος στο αναπηρικό καροτσάκι, ο «γιος του ανέμου» δεν θυμίζει σήμερα σε τίποτα τον άνθρωπο που κάποτε σάρωνε τα ολυμπιακά μετάλλια. Και, βέβαια, δεν έχει λόγους να μασάει τα λόγια του. Τώρα πια στο στήθος του δεν κρέμονται τα χρυσά. Η καρδιά του πρωταθλητή νοσεί, αποσυντίθεται, όπως και το άλλοτε τέλειο κορμί του, που, μια φορά κι έναν καιρό, τραβούσε τα φλας της δημοσιότητας. Ακόμα κι όταν, το 1988, έχασε την ιστορική κούρσα των 100 μ. από τον «κοντοπίθαρο» Μπεν Τζόνσον, η αθλητική «βιομηχανία» εξακολούθησε να είναι γενναιόδωρη με τον Λιούις. Τα συμβόλαια συνέχισαν να έρχονται, αφήνοντας στον πρώτο την «πίκρα» ενός χρυσού χωρίς αντίτιμο και μια ντροπή, την οποία ήρθε να επιτείνει η αποκάλυψη πως το «μυθικό» 9.70 ήταν το θεαματικό επίτευγμα της θαυματουργού στανοζολόζης κι όχι δικό του. «\nΕγω λεω να τρωει ο καθενας οτι θελει….. Εγω προσωπικα πιστευω οτι ειμαστε παμφαγα πλασματα και τα υπολοιπα τα ακουω βερεσε….. ΚΑι οποιος δεν θελει την θανατωση λυπαμαι αλλα δεν γινεται αλλιως….Καλα θα κανει να το παρει αποφαση…. Το κρεας δεν βγαινει απο το μενου\nΝικόλαε απλός και σαφής !!!\nΚατ’αρχάς βλέπω ότι δεν δημοσίευσες ένα σχόλιό μου. Ξαναλέω λοιπόν ότι όλα αυτά τα στοιχεία που παραθέτεις είναι τουλάχιστον αστεία!!! 2-3 άρθρα δεν είναι δυνατόν να πείσουν κανέναν ότι είναι απαραίτητο να τρώει κρέας. Υπάρχουν άπειρα άρθρα που μιλούν για τη σχέση κρέατος και γάλακτος με τον καρκίνο και τις καρδιακές παθήσεις και για τα οφέλη της χορτοφαγίας. Γιατί δε μας τα αναφέρεις αυτά?\nΌταν ξαναλέω είναι επισήμως αποδεκτό ότι μπορούμε να καλύψουμε τις ανάγκες μας μόνο με φυτική διατροφή http://www.vrg.org/nutrition/2003_ADA_position_paper.pdf και όταν ξαναλέω το κάνουν πράξη εκατομμύρια άνθρωποι είναι αστείο να προσπαθείς να μας πείσεις ότι αν δεν καταναλώσουμε ζωικά προιόντα θα πεθάνουμε!! Το μόνο που πετυχαίνεις είναι να εκτείθεσαι!!\n«Στην επίσημη κοινή θέση του Αμερικανικού και Καναδικού Συλλόγου Διαιτολόγων, δηλώνεται απερίφραστα ότι μία σωστά σχεδιασμένη χορτοφαγική δίαιτα (συμπεριλαμβανομένης και της αυστηρής χορτοφαγίας – vegan) ‘είναι υγιεινή, διατροφικά επαρκής και προσφέρει πλεονεκτήματα υγείας τόσο για την πρόληψη, όσο και την θεραπεία διαφόρων ασθενειών’. Συνοψίζοντας τα αποτελέσματα των ερευνών που έχουν γίνει σε αυτό το χώρο αναφέρεται ότι μια καλή σχεδιασμένη χορτοφαγική δίαιτα ‘μπορεί να καλύψει τις διατροφικές απαιτήσεις σε όλα τα στάδια της ζωής, εγκυμοσύνης, θηλασμού, παιδικής και εφηβικής ηλικίας’.»\nΚαι αν θέλεις να βρεις και άλλα στοιχεία δες και τα παρακάτω\nΤο να παραθέτεις μερικά άρθρα κάποιων υπέρμαχων του κρέατος δεν αποδεικνύει τίποτα απολύτως, ούτε μπορείς να πείσεις ότι τα ζωικά είναι απαραίτητα στη διατροφή μας!!\nΓι’ αυτό την άλλη φορά που θα θελήσεις να ασχοληθείς με ένα τόσο σοβαρό θέμα να διευκρινίζεις ότι αυτό είναι η μία μόνο όψη του νομίσματος. Η πιο επιστημονική προσέγγιση που βλέπω εδώ μέσα είναι «εγώ γουστάρω να τρώω κρέας και θα τρώω!!»\nΕγώ πάλι βλέπω ότι «Δε γουστάρω να τρώω κρέας γι’ αυτό μην τρώτε και σεις»\nΆστο καλύτερα, καλές γιορτές …\nΑυτό βλέπεις; Λες να είμαστε τόσο κακομαθημένοι εγωιστές που θέλουμε να περάσουμε τα γούστα μας; Έτσι καταλαβαίνεις;\n« Κυνηγοί από την Πρέβεζα έπεσαν σε χαράδρα 120 μέτρων στα Γιάννενα – Νεκρός ο ένας\nΤα κυνηγόπαιδα !!! »


Pingtwitter - κριτική ipad 4\nΤο Apple iPad 4 προσφέρει το Amazon UK\nΤο νέο iPad 4 έρχεται μόλις έξι μήνες μετά την κυκλοφορία του iPad 3ης γενιάς. Αλλά είναι μια μέτρια ενημέρωση ή ένα εντελώς νέο μηχάνημα;\nΕκσυγχρονίζω:Το iPad 4 έχει πλέον αντικατασταθεί από τη νέα, λεπτή γραμμήiPad Air. Ξεκίνησε παράλληλα με τοiPad Mini Retina, το νέο μοντέλο είναι 20% πιο λεπτό και διαθέτει τον νέο επεξεργαστή Α7 της Apple. Τα 16 GBiPad 2θα συνεχίσει να πωλείται.\nΠρώτα πάνω, μην το ονομάσετε Apple iPad 4. Παρόλο που αυτό το λέμε όλοι στο Διαδίκτυο, η Apple σταμάτησε να αριθμεί τα iPad της μετά τοiPad 2, πιθανώς να ανοίξει το δρόμο για την ονομασία τουipad mini. Το επίσημο όνομα του τελευταίου tablet της μάρκας Cupertino είναι το Apple iPad με Retina Display.\nΕάν δεν είχε, τότε το τελευταίο θα ήταν επίσημαiPad 3(αυτό το λέγαμε ούτως ή άλλως) και αυτό θα ήταν, καλά το iPad 3S, ίσως επειδή αυτό είναι ένα μηχάνημα που μοιάζει σχεδόν με το τελευταίο, αλλά με ενσωματωμένη μεγάλη αύξηση ταχύτητας.\niPad 4: Μέγεθος και κατασκευή\nΣε μέγεθος, αυτό το iPad τέταρτης γενιάς με οθόνη αμφιβληστροειδούς είναι το ίδιο με την τελευταία φορά - ίδιο πάχος, ύψος, βάθος και βάρος. Τίποτα δεν έχει αλλάξει οπτικά, εκτός από το φορτιστή. Εάν δεν κοιτάτε το κάτω άκρο, αυτό το μηχάνημα είναι το ίδιο με το tablet τρίτης γενιάς.\nΚανένα από τα οποία δεν είναι κακό - το χειρότερο που μπορείτε να πείτε για τα φετινά iPads είναι ότι είναι βαρύτερα και παχύτερα από ό, τι πέρυσι λόγω της μεγαλύτερης μπαταρίας που απαιτείται για την εξυπηρέτηση του Retina Display. Αυτή η θύρα φόρτισης θα είναι πιο αμφιλεγόμενη. Είναι μικρό και τακτοποιημένο, αλλά σημαίνει ότι ο παλιός φορτιστής ή η βάση σύνδεσης iPad δεν είναι πλέον συμβατός.\nΑυτός είναι ο συνδετήρας Lightning που εμφανίστηκε για πρώτη φορά στοiPhone 5και υπάρχει και στο iPad mini. Δεν υπάρχει τίποτα λάθος με την ενημέρωση της εφαρμογής σύνδεσης της Apple όταν μπορεί να κάνει την ίδια δουλειά καλύτερα.\nΚαι ο νέος σύνδεσμος πηγαίνει με κάθε τρόπο προς τα πάνω (αυτό μπορεί να ακούγεται ασήμαντο, αλλά θα ξέρετε ότι προσπαθώντας να συνδέσετε το παλιό καλώδιο σε iPod ή iPhone σε αμυδρό φως, σχεδόν πάντα φαινόταν να παίρνει δύο φορές).\nΑυτό που είναι λιγότερο καλό είναι ότι για τις παλιές αποβάθρες και τις συσκευές φόρτισης που δεν διαθέτουν τη νέα υποδοχή, θα χρειαστείτε έναν προσαρμογέα και αυτό κοστίζει25 £. Φυσικά, εάν η βάση σας είναι συμβατή με το AirPlay, δεν υπάρχει πρόβλημα.\niPad 4: Οθόνη\nΤο iPad 4ης γενιάς έχει την ίδια άψογη και όμορφη οθόνη Retina με το τελευταίο μοντέλο. Είναι πεντακάθαρο και λάμπει με κάθε λεπτομέρεια. Από την άλλη πλευρά, δεδομένου ότι το iPad Mini έφτασε με το χαριτωμένο λεπτότερο πλαίσιο του, το πλαίσιο στο iPad πλήρους μεγέθους φαίνεται λίγο βαρύ. Ποιος ξέρει, ίσως το επόμενο iPad θα διαθέτει μια πιο λεπτή στεφάνη.\nΣε τελική ανάλυση, αυτό το iPad έχει την ίδια τεχνολογία απόρριψης αντίχειρα που έκανε δυνατή τη λεπτότερη στεφάνη, όπως και το iPad 3ης γενιάς. Αυτή είναι μια εύχρηστη προσθήκη, καθώς ακόμη και με ένα ευρύ πλαίσιο είναι εύκολο να βουρτσίζετε την οθόνη ακούσια.\niPad 4: Χαρακτηριστικά\nΤο πιο πρόσφατο iPad διαθέτει ταχύτερη συνδεσιμότητα - αν επιλέξετε το μοντέλο Wi-Fi και κινητής τηλεφωνίας. Στην πραγματικότητα, το iPad τρίτης γενιάς είχε την ίδια συνδεσιμότητα 4G, απλά δεν ήταν συμβατό με τις συχνότητες του ΗΒ.\nΑυτό το νέο μοντέλο έρχεται με διαφορετικές μπάντες και θα λειτουργεί με τις νέες συνδέσεις EE 4G LTE που διατίθενται στο Ηνωμένο Βασίλειο. Σημειώστε ότι δεν θα λειτουργεί με τις άλλες συχνότητες 4G που θα έχει το Ηνωμένο Βασίλειο τον επόμενο χρόνο (850MHz και 2.6GHz). Ας ελπίσουμε ότι το iPad θα ενημερωθεί ξανά τη στιγμή που θα φτάσουν οι συχνότητες\nΤο νέο iPad έχει δύο άλλες εσωτερικές αλλαγές από την τελευταία φορά: την CPU και την μπροστινή κάμερα. Θα έρθουμε στην CPU κάτω από την «απόδοση». Η μπροστινή κάμερα είναι ενισχυμένη έως 1,2Mp, ώστε να έχετε καλύτερες βιντεοκλήσεις στο FaceTime. Η ποιότητα της εικόνας είναι σίγουρα βελτιωμένη.\niPad 4: Απόδοση\nΤο chip έχει αναβαθμιστεί από το A5X της περασμένης άνοιξης στο A6X εδώ. Αυτό σημαίνει ότι είναι μια αναβάθμιση από το τσιπ A6 στο iPhone 5 με βελτιωμένες τις γραφικές δυνατότητές του.\nΔεδομένου ότι το A6 είναι ήδη πιο γρήγορο από το A5X, αυτό σημαίνει μια αξιοπρεπή γενική αύξηση ταχύτητας και εξαιρετικά βελτιωμένα γραφικά. Λοιπόν, πιθανώς, καθώς θα χρειαστεί χρόνος για προγραμματιστές εφαρμογών για να βρουν παιχνίδια και άλλες εφαρμογές για να αξιοποιήσουν στο έπακρο αυτήν την επιπλέον ισχύ.\nΠρος το παρόν αυτός ο νέος επεξεργαστής σημαίνει ότι οι εφαρμογές ανοίγουν γρήγορα, οι ιστοσελίδες δημιουργούνται αμέσως, επιτρέποντας σύνδεση στο Διαδίκτυο. Είναι ένα τσιπ διπλού πυρήνα 1.4GHz που ισχυρίζεται ότι διπλασιάζει τις ταχύτητες απόδοσης του μοντέλου τρίτης γενιάς. Φαίνεται σίγουρα πολύ πιο γρήγορο από οποιοδήποτε προηγούμενο iPad, συμπεριλαμβανομένου του Mini.\niPad 4: Μπαταρία\nΌταν έφτασε το πρώτο iPad, εντυπωσιαστήκαμε όταν βρήκαμε μεγάλη διάρκεια ζωής της μπαταρίας. Θα μπορούσατε να το αφήσετε σε ένα συρτάρι για τρεις εβδομάδες και περισσότερο και θα είχε ακόμα αρκετή χρέωση για να σας περάσει ένα πρωί. Αυτό ισχύει ακόμα.\nΩστόσο, όταν το tablet τρίτης γενιάς είχε διάρκεια ζωής μπαταρίας αμετάβλητο από το iPad 2, το κελί εδώ δεν διαρκεί τόσο πολύ. Τούτου λεχθέντος, είναι αρκετά εύκολο να σας περάσει μια ολόκληρη μέρα όταν είναι πλήρως φορτισμένη.\niPad 4: Ετυμηγορία\nΤο iPad 4 είναι σίγουρα το καλύτερο iPad πλήρους μεγέθους ακόμα, αλλά αν έχετε μοντέλο τρίτης γενιάς, μπορεί να αισθανθείτε ότι έξι μήνες είναι πολύ νωρίς για αναβάθμιση. Ίσως η Apple σκέφτηκε το ίδιο, οπότε έδωσε μια ήπια παρά μια αναβάθμιση δολοφόνων, αν και η βελτίωση της ταχύτητας από το τελευταίο μοντέλο είναι εμφανής.\nΕάν διαθέτετε iPad 2 ή νωρίτερα, δεν χρειάζεται να διστάσετε - αν και θυμηθείτε ότι θα μπορούσε να υπάρχει άλλο iPad την άνοιξη. Εάν θέλετε τώρα συνδεσιμότητα 4G, αυτό δεν είναι απαραίτητο.\nΣυνολικά, ωστόσο, θα πρέπει να προτείνουμε το iPad mini ως το καλύτερο tablet εκεί έξω, επειδή είναι ελαφρύτερο, μικρότερο και φθηνότερο. Αλλά αυτό έχει αυτήν την υπέροχη οθόνη Retina και υπάρχουν στιγμές όπου το μεγαλύτερο είναι αυτό που χρειάζεστε.\nΗμερομηνία κυκλοφορίας του iPad 4: Έρχεται τώρα\nΤιμή iPad 4: £ 399 (wi-fi, 16GB), 479 £ (wi-fi, 32GB), 599 £ (wi-fi 64GB), 499 £ (wi-fi plus cellular, 16GB), 579 £(wi-fi plus κυψελοειδές, 32 GB), 659 £(wi-fi plus κινητό, 64 GB)\nπόσο γρήγορα είναι τα σκούτερ πουλιών\nΑναθεώρηση Dyson V7 Trigger: Ο φορητός ήρωας της Dyson είναι μια μεγάλη ασύρματη άδεια για το αυτοκίνητό σας


ΜΕ ΣΥΜΜΕΤΟΧΗ - ΡΕΚΟΡ ΔΙΕΞΗΧΘΗ Ο 6ος ΛΑΪΚΟΣ ΑΓΩΝΑΣ ΔΡΟΜΟΥ ΤΟΥ ΔΗΜΟΥ ΠΕΡΙΣΤΕΡΙΟΥ\nΤην Κυριακή 3 Νοεμβρίου και κάτω από έναν καταγάλανο Αττικό ουρανό, χιλιάδες δρομείς, έλαβαν μέρος στον 6ο Λαϊκό Αγώνα Δρόμου του Δήμου Περιστερίου, για τους ενήλικες 10,2 χιλιομέτρων και για τα παιδιά γυμνασίου και δημοτικού 1.000 μέτρων, με αφετηρία και τερματισμό την πλατεία Δημαρχείου, όπως και έγινε με απόλυτη επιτυχία!\nΗ διοργάνωση άφησε τις καλύτερες εντυπώσεις στους συμμετέχοντες Περιστεριώτες και όσους έφθασαν στη πόλη του Περιστερίου με μεγάλο ενθουσιασμό από διάφορες πόλεις της Ελλάδας.\nΦέτος σημειώθηκε ρεκόρ συμμετοχής αφού 1.700 μικροί, μεγάλοι -ηλικίας από 6 μέχρι 89 ετών- άνδρες, γυναίκες, παιδιά, μαθητές, από όλες τις βαθμίδες της εκπαίδευσης, έδωσαν δυναμικό "παρών" και ως άλλοι αρχαίοι δρομείς διέσχισαν τους δρόμους που περιλάμβανε το πρόγραμμα, με αθλητικό παράστημα που καθήλωσε τις χιλιάδες των πολιτών, που είχαν καταλάβει από νωρίς της Κυριακής τις θέσεις τους για να χειροκροτήσουν τους συμμετέχοντες από τον πρώτο μέχρι τον τελευταίο!\nΗ εκκίνηση δόθηκε από τον Δήμαρχο Περιστερίου, Ανδρέα Παχατουρίδη, κάτω από την αψίδα που είχε στηθεί ειδικά για την διοργάνωση του Αγώνα Δρόμου.\nΜΕΓΑΛΗ ΑΘΛΗΤΙΚΗ ΓΙΟΡΤΗ\nΜε φωτεινά πρόσωπα, χαρές και γέλια, οι αθλητές γέμισαν τους κεντρικούς δρόμους της πόλης (Π. Τσαλδάρη- Εθν. Μακαρίου- Λ. Κηφισού- Θηβών- Κων/πόλεως) που περιλάμβανε η διαδρομή, δημιουργώντας μια μεγάλη αθλητική γιορτή που γεννά όμως στους διοργανωτές την υποχρέωση για ακόμη μεγαλύτερη προσπάθεια, ώστε το μήνυμα που θα μεταφέρουν οι επισκέπτες στις πόλεις τους να είναι θετικό για την πόλη του Περιστερίου αλλά και για την ίδια την διοργάνωση που έχει πάρει πλέον μορφή θεσμού!\nΓια την επιτυχία αυτής της μεγάλης αθλητικής γιορτής, εργάσθηκαν πολλοί άνθρωποι, είτε του Δήμου, είτε εθελοντές που είχαν όμως ένα και μοναδικό σκοπό: Να πετύχουν! Και πέτυχαν!\nΓι΄ αυτό τους αξίζουν πολλά συγχαρητήρια με πρώτο τον δήμαρχο κ. Ανδρέα Παχατουρίδη που εμπνεύσθηκε την ιδέα, την υλοποίησε και σήμερα έχει ξεπεράσει σε φήμη τα όρια της πόλης!\nΧαρακτηριστικά ο Δήμαρχος Περιστερίου δήλωσε, μεταξύ άλλων: «Η πόλη μας, η πόλη της αγάπης, στέλνει στοχευμένα το μήνυμα, μέσα από τον 6ο Λαϊκό Αγώνα που διοργανώνουμε. Επιλέγουμε την άσκηση, με την ιδιαίτερη σημασία, την αξία της και την θετική της επίδραση πάνω στην υγεία και τη ζωή μας».\nΤην Οργανωτική Επιτροπή απετέλεσαν οι κ.κ. Δημήτρης Χιώτης- πρόεδρος, Κων/νος Σάμιος- αντ/δρος, Παναγ. Φωτίου- τεχνικός υπεύθυνος και Γεωρ. Αυγουστίδης, Κων. Μοσχούτας, Νίκος Παπουτσάκης και Νίκος Χρηστίδης- μέλη.\nΣτη διοργάνωση συμμετείχαν: Ο Οργανισμός Προσχολικής Αγωγής, Αθλητισμού και Πρόνοιας Δήμου Περιστερίου (ΟΠΑΑΠ), ο Α.Π.Σ. «Απόλλων» Δυτ. Αττικής, ο ΟΦΚΑ Περιστερίου, ο Γ.Ο.Π. «Γ. Παλάσκας» και ο Π.Α.Ο. «Θέρσιπος».


Θεσσαλία: Πρότυπη μονάδα αναερόβιας τεχνολογίας για διαχείριση αποβλήτων τυροκομείου και παραγωγή βιοαερίου - energy-industry.gr\nΘεσσαλία: Πρότυπη μονάδα αναερόβιας τεχνολογίας για διαχείριση αποβλήτων τυροκομείου και παραγωγή βιοαερίου\nΣτην Θεσσαλία υπάρχουν περίπου 1300 μικρές και μεγάλες παραγωγικές βιομηχανίες τροφίμων και ποτών, οι οποίες εξαιτίας του κύκλου εργασιών τους (990,71 εκ. € – 47%) έχουν τεράστιες επιπτώσεις στην τοπική οικονομία.\nΕκτός όμως από προϊόντα, οι βιομηχανίες αυτές παράγουν σημαντικές ποσότητες υποπροϊόντων όπως είναι τα υγρά και τα στερεά απόβλητα. Τα υγρά απόβλητα των παραγωγικών αυτών μονάδων είναι πολύ βλαβερά για το περιβάλλον εξαιτίας του υψηλού οργανικού και ανόργανου φορτίου τους (COD, άζωτο, φώσφορος, κ.λπ.).\nΌταν το ρυπαντικό αυτό φορτίο, μέσω της τελικής απόρριψής των υγρών αποβλήτων, καταλήγει στον τελικό υδάτινο αποδέκτη (ποτάμι, υδροφόρος), προκαλεί τεράστια προβλήματα περιβαλλοντικής ρύπανσης (π.χ. ευτροφισμός). Η ρύπανση αυτή μας επηρεάζει άμεσα, αφού περνάει μέσω της τροφικής αλυσίδας ξανά στον άνθρωπο.\nΓια αυτό τον λόγο η επεξεργασία αυτών των υγρών αποβλήτων πριν την τελική τους απόρριψη, είναι νομική και ηθική υποχρέωση της παραγωγικής μονάδας. Η επεξεργασία που μπορεί να χρησιμοποιηθεί ποικίλει ανάλογα με το είδος της βιομηχανίας, την παραγωγική διαδικασία της μονάδας, το νομικό πλαίσιο, το αποτέλεσμα που θέλει να πετύχει η κάθε μονάδα, και το ποσό που μπορεί να διαθέσει.\nΥγρά Απόβλητα Τυροκομείου\nΜία από τις σημαντικότερες πηγές ρύπανσης της περιοχής της Θεσσαλίας είναι οι γαλακτοκομικές και τυροκομικές βιομηχανίες της. Το πρόβλημα έγκειται στην φύση του παραγόμενου αποβλήτου, το οποίο εξαιτίας της πρώτης ύλης αλλά και της παραγωγικής διαδικασίας είναι εξαιρετικά υψηλό σε οργανικό και ανόργανο ρυπαντικό φορτίο. Το υγρό αυτό απόβλητο αποτελείται από τα νερά πλύσης της μονάδας (μεγάλη περιεκτικότητα γάλακτος και λοιπές διαρροές), τη λακτόζη (πλούσιο σε σάκχαρα) και τον ορό γάλακτος (υποπροϊόν της παραγωγικής διαδικασίας). Εκτός από το εξαιρετικά υψηλό ρυπαντικό φορτίο, το οποίο προέρχεται κυρίως από την λακτόζη και τον ορό γάλακτος, ένα άλλο πρόβλημα που παρατηρείται είναι και η ποσότητα των αποβλήτων.\nΤο γεγονός αυτό κάνει το απόβλητο δύσκολο να επεξεργαστεί με παραδοσιακές αερόβιες βιολογικές μεθόδους. Συνεπώς χρειάζεται να χρησιμοποιηθεί ένας συνδυασμός ισχυρών εναλλακτικών μεθόδων επεξεργασίας ο οποίος θα πετυχαίνει το απαραίτητο και επιθυμητό αποτέλεσμα.\nΗ εφαρμογή ενός τέτοιου έργου θα ξεκινήσει στην περιοχή της Ελασσόνας από την εταιρεία TEDRA. Η TEDRA είναι μία ανώνυμη τεχνική – περιβαλλοντική εταιρεία με έδρα τη Λάρισα η οποία ειδικεύεται στην κατασκευή, λειτουργία και συντήρηση έργων επεξεργασίας υγρών αποβλήτων. Επιπλέον η TEDRA είναι η αποκλειστική αντιπρόσωπος (Συνεργάτης) της εταιρείας Biothane του Γαλλικού ομίλου Veolia.\nΣκοπός της βιομηχανίας είναι η επεξεργασία των υγρών της αποβλήτων (νερά πλύσης, λακτόζη, ορός γάλακτος), με σκοπό την ευθυγράμμιση της με την ελληνική νομοθεσία και την αποφυγή περιβαλλοντικών προβλημάτων στην περιοχή.\nΜετά από ανάλυση του αποβλήτου και προσεκτικό σχεδιασμό, προτιμήθηκε μία διαδικασία αναερόβιας βιολογικής επεξεργασίας σε συνδυασμό με μία μονάδα μεμβρανών αντίστροφης όσμωσης για την μετεπεξεργασία της υγρής εκροής.\nΠιο συγκεκριμένα, η μονάδα αναερόβιας χώνευσης θα αποτελείται από μία μονάδα αναερόβιων μεμβρανών (AnMBR) Memthane της εταιρίας Biothane. Η τεχνολογία αυτή αποτελείται από έναν αντιδραστήρα συνεχούς ανάμιξης (CSTR), η εκροή του οποίου συνεχίζει σε ένα σύστημα μεμβρανών υπερδιήθησης (UF).\nΤα πλεονεκτήματα αυτής της τεχνολογίας, εκτός από την χαμηλή κατανάλωση ενέργειας που μαζί με την αυξημένη παραγωγή βιοαερίου, σε σύγκριση με άλλες τεχνολογίες, δίνει μία πολύ χαμηλή περίοδο αποπληρωμής, είναι κυρίως η ευκολία της διαδικασίας (όλες οι ροές σε έναν αντιδραστήρα) αλλά και η ποιότητα της εκροής που μπορεί να οδηγήσει ακόμα και σε επαναχρησιμοποίηση του εξερχόμενου υγρού χωρίς την ανάγκη αερόβιας μετεπεξεργασίας.\nΗ μη ανάγκη της αερόβιας μετεπεξεργασίας, δίνει την δυνατότητα στην παραγωγική μονάδα να επαναχρησιμοποιήσει την έξοδο της ΜΕΥΑ στην παραγωγική διαδικασία με πολύ χαμηλό κόστος για την ίδια, δημιουργώντας έτσι ένα μεγάλο οικονομικό πλεονέκτημα για την ίδια την μονάδα. Όλο αυτό επιτυγχάνεται προσθέτοντας ένα σύστημα μεμβρανών αντίστροφης όσμωσης για το τελικό φινίρισμα του υγρού πριν την επαναχρησιμοποίηση.\nΜε την διαδικασία που επιλέχθηκε, επιτυγχάνεται η κάλυψη των ενεργειακών αναγκών της βιομηχανίας που μαζί με την επαναχρησιμοποίηση του νερού δημιουργούν τεράστια οικονομικά κέρδη για αυτήν. Έτσι όχι μόνο επιτυγχάνεται ο αρχικός σκοπός, αλλά γίνεται και με μία απλή λύση ενός αντιδραστήρα και κυρίως την αποφυγή χρήσης μίας εξαιρετικά κοστοβόρας αερόβιας βιολογικής μετεπεξεργασίας.\nΤέλος, η ιλύς που παράγεται από την αναερόβια διαδικασία και την διαδικασία της αντίστροφης όσμωσης, η ποσότητα της οποίας είναι πολύ μικρή σε σχέση με την αερόβια επεξεργασία, παραλαμβάνεται από την εταιρία FERTECH production, μέλος του ομίλου TEDRA και οδηγείται προς περαιτέρω επεξεργασία.\nΜε αυτό τον τρόπο έχουμε μία ολοκληρωμένη περιβαλλοντική διαχείριση η οποία έχει μηδενική εκροή προς το περιβάλλον και όλα τα προϊόντα αξιοποιούνται στον μέγιστο βαθμό (ενέργεια, νερό, ιλύς).\nΧαρακτηριστικά Εισόδου Έργου Αναφοράς\nΡοή m3/d 565\nTCOD mg/l 18.775\nΦορτίο σχεδιασμού COD αποβλήτων kg/d 10.608\nTΚNTP mg/l 246\nTSS/VSS mg/l 1.328/1.272\nΘερμοκρασία (μέση ημερήσια) °C 18 – 21\nΑνάλυση Προβλεπόμενης Διαδικασίας\nΤα νερά πλύσης μαζί με την λακτόζη και τον ορό γάλακτος συγκεντρώνονται σε αρχικό φρεάτιο άντλησης και στη συνέχεια διέρχονται από μία εσχάρα 1 mm για να καταλήξουν στη δεξαμενή εξισορρόπησης – ομογενοποίησης από την οποία εισέρχονται στο σύστημα αντιδραστήρα – μεμβρανών. Το μίγμα αυτό είναι πλούσιο σε στερεά, τα οποία εμπεριέχουν το μεγαλύτερο μέρος του περιεχόμενου COD των αποβλήτων, μέσω της βιοαποικοδόμησης του οποίου παράγεται βιοαέριο.\nΑπό εκεί συνεχίζει προς μία μονάδα αντίστροφης όσμωσης με σκοπό την τελική επεξεργασία του υγρού και την αποθήκευση του με σκοπό την επαναχρησιμοποίηση του στην παραγωγική διαδικασία. Η πλεονάζουσα ιλύς της μονάδας Memthane και της αντίστροφης όσμωσης αφυδατώνονται σε μία μονάδα φυγοκέντρισης πριν διατεθούν προς περαιτέρω επεξεργασία από την εταιρία FERTECH production. Το υγρό υπερκείμενο απόβλητο (centrate) της μονάδας φυγόκεντρου μεταφέρεται πίσω στην δεξαμενή εξισορρόπησης ώστε να επεξεργαστεί.\nΤο βιοαέριο που παράγεται από την αναερόβια διαδικασία Memthane πρέπει να καθαριστεί σε μία πλυντηρίδα για την αφαίρεση του υδρόθειου. Στη συνέχεια ξηραίνεται σε μία μονάδα αφύγρανσης και αποθηκεύεται σε μία μονάδα αποθήκευσης βιοαερίου πριν από την προώθηση του στον λέβητα αερίου του εργοστασίου ή/και σε μια μονάδα ΣΗΘΥΑ για την ταυτόχρονη παραγωγή ηλεκτρικής και θερμικής ενέργειας.\nΧαρακτηριστικά Εξερχόμενων Ροών\nΑναμενόμενη ποιότητα υγρής εκροής\nCOD <60 mg/l\nTSS 0 mg/l\nTNTP < 10 mg/l\nΑναμενόμενη παραγωγή ιλύος\nΣτερεά % μετά την αφυδάτωση 15 %\nTSS απόρριψη (maximum) – kg/d\nΡοή (maximum) 11 m3/d\nΑναμενόμενη παραγωγή και σύνθεση βιοαερίου\nCO² 41 %\nCH4 59 %\nΠαραγωγή βιοαερίου (Design) 215 Nm³/h\nΠαραγόμενη ισχύς 1,26 MW\nO Όμιλος TEDRA διοργάνωσε σε συνεργασία με το ΕΚΕΤΑ ημερίδα με θέμα «Νέες τεχνολογίες για ολοκληρωμένη αξιοποίηση αποβλήτων με παραγωγή ενέργειας & επαναχρησιμοποίηση νερού» σήμερα Τρίτη 27 Μαρτίου 2018, στο Συνεδριακό κέντρο του ΕΚΕΤΑ. Η εκδήλωση πραγματοποιήθηκε υπό την αιγίδα της Περιφέρειας Κεντρικής Μακεδονίας.\n* Όλες οι φωτογραφίες προέρχονται από το προσωπικό αρχείο του ομίλου TEDRA\nΝέος αντιστροφέας PIKO 36 EPC: Η ιδανική λύση για μεγάλα έργα\nSiemens και Alstom υπέγραψαν Συμφωνία Συνένωσης Επιχειρήσεων\nTAGS: βιοαέριο Θεσσαλία όμιλος TEDRA παραγωγή τυροκομείο υγρά απόβλητα


βίζα | ΕΛΛΑΔΑ & ΧΡΥΣΟΣ- ΝΕΑ ΚΑΙ ΕΙΔΗΣΕΙΣ\nTag Archives: βίζα\nΠΩΣ ΘΑ ΕΠΗΡΕΑΣΕΙ ΤΟΝ ΕΛΛΗΝΙΚΟ ΤΟΥΡΙΣΜΟ Η ΚΑΤΑΡΓΗΣΗ ΤΗΣ ΒΙΖΑΣ ΓΙΑ ΤΟΥΣ ΤΟΥΡΚΟΥΣ ΠΟΛΙΤΕΣ\nΤο σοβαρό ενδεχόμενο της κατάργησης της βίζας για τους τούρκους πολίτες στη ζώνη Σέγκεν (μένουν λίγα πράγματα να γίνουν ώστε αυτό να ισχύσει από 1ης Ιουλίου) ανοίγει νέες προοπτικές στον ελληνικό τουρισμό όσον αφορά την τουρκική αγορά. Θα ευνοηθούν περιοχές της Βόρειας Ελλάδας που επένδυσαν τα τελευταία χρόνια στη συγκεκριμένη αγορά, δηλαδή η Θεσσαλονίκη, η Χαλκιδική, η Καβάλα και η Αλεξανδρούπολη.\nΗβίζα αποτελεί ένα σοβαρό εμπόδιο για να επισκεφθούν οι Τούρκοι την Ελλάδα για τουριστικούς λόγους, καθώς η έκδοση της απαιτεί διαδικασίες που ταλαιπωρούν, κουράζουν και ενίοτε εκνευρίζουν, ενώ σημαίνει και ένα διόλου ευκαταφρόνητο κόστος, που μπορεί να φτάσει ακόμη και τα 400 ευρώ για μια τετραμελή οικογένεια πολλές φορές δη λαδή στοιχίζει περισσότερο από το κόστος μιας ολιγοήμερης οδικής εκδρομής από την Ανατολική Θράκη στη Βόρεια Ελλάδα. Η βίζα αποτελεί εμπόδιο και στα τουριστικά γραφεία της Τουρκίας να οργανώσουν εκδρομές για την Ελλάδα, καθώς αυτή αποτελούσε ρίσκο. Πολλές εκδρομές ακυρώθηκαν καθώς δεν μπόρεσαν να εξασφαλίσουν βίζα για τα μέλη του γκρουπ. Τι θα συμβεί λοιπόν από δω και πέρα για τον ελληνικό τουρισμό;\nΟ Στέφανος Χατζημανώλης είναι τουριστικός πράκτορας που ειδικεύεται στην τουρκική αγορά. Είναι από τους πρώτους που προσπάθησαν για το άνοιγμά της και δούλεψε σκληρά για αυτό. «Αυτό που θα γίνει» , μας είπε, «είναι ο διπλασιασμός των τούρκων τουριστών μέσα στη χρονιά που διανύουμε. Οι περιοχές που θα ευνοηθούν περισσότερο θα είναι τα νησιά του Ανατολικού Αιγαίου, που σήμερα λόγω προσφυγικού περισσότερο από κάθε άλλη φορά έχουν ανάγκη τους τούρκους τουρίστες. Θα ευνοηθούν επίσης περιοχές της Βόρειας Ελλάδας. Όχι όλες, αλλά αυτές που επένδυσαν τα τελευταία χρόνια στη συγκεκριμένη αγορά, δηλαδή η Θεσσαλονίκη, η Χαλκιδική, η Καβάλα και η Αλεξανδρούπολη. Δεν θα ευνοηθεί άμεσα η Αθήνα, παρά τις επτά καθημερινές πτήσεις με την Κωνσταντινούπολη, γιατί ήταν απούσα από την τουρκική αγορά τα τελευταία χρόνια. Δεν θα ευνοηθεί άμεσα ούτε η Κρήτη, καθώς δεν υπάρχουν επαρκείς αεροπορικές συνδέσεις. Μακροπρόθεσμα η τουρκική αγορά θα βοηθήσει στη διεύρυνση της τουριστικής περιόδου και τη δημιουργία τουριστικών ροών ακόμη και σε περιοχές που σήμερα είναι ανύπαρκτες τουριστικά, καθώς θα είναι τόσοι πολλοί οι τούρκοι τουρίστες, ιδιαίτερα στις περιόδους των αργιών τους, που δεν θα χωρούν στη Θεσσαλονίκη και σε άλλες τουριστικές περιοχές» , είπε ο κ. Χατζημανώλης και συμπλήρωσε: Για τη Βόρεια Ελλάδα αυτό που συμβαίνει είναι μια μεγάλη τουριστική ευκαιρία. Χρειάζεται ωστόσο προσπάθεια και συντονισμός όλων των περιοχών. Όσοι πιστεύουν πως τα ξενοδοχεία και τα αξιοθέατα θα γεμίσουν από μόνα τους είναι βαθιά νυχτωμένοι .\nΟ πρόεδρος του Τουριστικού Οργανισμού Χαλκιδικής Γρηγόρης Τάσιος είναι σαφής μιλώντας στα Ταξίδια . «Και μόνο που καταργείται ένα εμπόδιο για να επισκεφθεί κάποιος τη χώρα μας είναι θετικό, όπου κι αν αυτό συμβαίνει. Για φέτος περιμένουμε διπλασιασμό των τούρκων τουριστών λόγω της κατάργησης της βίζας. Δηλαδή οι 5.000 που είχαμε πέρσι να γίνουν 10.000. Για του χρόνου ωστόσο θα περιμένουμε πολλά περισσότερα. Τα τουρκικά τουριστικά γραφεία χωρίς να έχουν το ρίσκο της βίζας θα μπορούν να προγραμματίσουν εκδρομές στη Χαλκιδική για μια περίοδο από 90 έως 120 μέρες. Αν καταφέρουμε και συνεννοηθούμε με τη Θεσσαλονίκη, θα μπορέσουμε να δημιουργήσουμε συνδυαστικά προγράμματα και να έχουμε τούρκους τουρίστες και εκτός θερινής περιόδου, που τους έχουμε πολλή ανάγκη. Αυτό που θα συμβεί με τους Τούρκους το έχουμε ζήσει και το 2004 με τους Βαλκάνιους, όταν η Ευρωπαϊκή Ένωση είχε καταργήσει τη βίζα για Σέρβους, Σκοπιανούς και Αλβανούς. Υπήρξε τότε εκρηκτική αύξηση τουριστών από αυτές της χώρες και τώρα αποτελούν τις κύριες αγορές μας.»\nΤο ξενοδοχείο Καψής στη Θεσσαλονίκη δουλεύει ήδη αρκετά με τούρκους τουρίστες. Η υπεύθυνη πωλήσεων του ξενοδοχείου Ανατολή Καπνίδου μας αναφέρει μια άλλη διάσταση. «Θα χρειαστεί σωστή διαχείριση του κύματος που θα προκύψει», μας είπε. «Δεν πρέπει τα ξενοδοχεία να παρασυρθούν από τη μεγάλη ζήτηση και να δώσουν όλα τα δωμάτιά τους στους τούρκους τουρίστες, αποκλείοντας τις άλλες εθνικότητες. Όπως μάθαμε από το πρόσφατο παρελθόν, π.χ. με τους Ρώσους, η εξάρτηση από μία αγορά απέχει ελάχιστα από την καταστροφή».\nΟ Θράσος Καλογρίδης, σήμερα πρόεδρος του Επιμελητηριακού Ομίλου Ανάπτυξης Ελληνικών Νησιών (ΕΟΑΕΝ) και παλαιότερα του Επιμελητηρίου Λέσβου, ήταν από αυτούς που πρωτοστάτησαν στην ανάπτυξη τουριστικών και οικονομικών σχέσεων ανάμεσα στις δύο χώρες, και μάλιστα όταν οι σχέσεις τους ήταν δύσκολες και το κλίμα δεν ευνοούσε. «Για μας στα νησιά του Ανατολικοί Αιγαίου το ενδεχόμενο της κατάργησης της βίζας είναι κάτι σαν μάννα εξ ουρανού», μας είπε. «Κάθε μέρα έχουμε ακυρώσεις πτήσεων τσάρτερ από τη Δυτική Ευρώπη και αφίξεων κρουαζιερόπλοιων λόγω των προσφυγικών ροών. Ζούμε την απόλυτη τουριστική καταστροφή. Η κατάργηση της βίζας θα μετριάσει το κακό. Περιμένουμε διπλασιασμό και τριπλασιασμό των τουριστών από την Τουρκία αν καταργηθεί η βίζα και μάλιστα άμεσα. Βέβαια δεν έχουν όλα τα νησιά τις ξενοδοχειακές υποδομές για να ανταποκριθούν σε ένα τόσο μεγάλο κύμα. Ευελπιστούμε όμως πως αυτό θα δημιουργήσει και ενδιαφέρον για τουριστικές επενδύσεις, ώστε να αυξηθεί η δυναμικότητα και φυσικά να βελτιωθεί το τουριστικό προϊόν. Υπάρχει όμως και κάτι άλλο. Εξαιτίας αυτού του ενδεχομένου, η Ευρωπαϊκή Ένωση δεν έχει επαναφέρει ακόμη το ευνοϊκό καθεστώς στην έκδοση βίζας που τα τελευταία χρόνια είχαν πέντε νησιά του Ανατολικού Αιγαίου. Έτσι, ανακόπηκαν οι τουριστικές ροές από την Τουρκία και βλέπω και ο Ιούνιος να είναι χαμένος.»\n[ΠΗΓΗ: ΜΑΚΕΔΟΝΙΑ ΚΥΡΙΑΚΗΣ, 08/05/2016]\nThis entry was posted in Αρχική, Νέα / Ειδήσεις and tagged βίζα, τουρισμός, τουρκια on 11/05/2016 by xrysoselladas.


Science Exhibition | Πλανητάριο Ηρακλείου – Planet crete\nΤο PLANET CRETE σας παρουσιάζει την καινοτόμα διαδραστική έκθεση του με σκοπό την γνώση , ανακάλυψη και κατανόηση των φυσικών φαινομένων που μας διέπουν. Στον ειδικά διαμορφωμένο χώρο έχουν δημιουργηθεί πάνω από 20 διαδραστικά εκθέματα με βασικό σκοπό την δυνατότητα του επισκέπτη να ανακαλύψει με την χρήση αυτών και να μάθει τον κόσμο γύρω του.\nΟ επισκέπτης με τα διαδραστικα εκθέματα του χώρου μπορεί να έχει μια πρώτη επαφή με τον ηλεκτρομαγνητισμό, να κατανοήσει της μηχανική των υγρών, να μάθει για την εφαρμογή πράσινης ενέργειας και να αντιληφτεί καλύτερα τα φαινόμενα της οπτικής. φυσικά δεν θα έλειπε από τον χώρο το πειραματικό εργαστήριο όπου με ειδικά καταρτισμένο προσωπικό πραγματοποιούνται απλά χημικά πειράματα.\nΈνα επιστημονικό ταξίδι με διαδραστικά εκθέματα!\nΑρπαξε την ευκαιρία να πειραματιστείς, να εξερευνήσεις και να παίξεις…μαθαινοντας!\nΓύρισε τους μοχλούς ώστε ο δίσκος με το Ferrofluid και ο μαγνήτης να πλησιάσουν. Άλλαξε την απόσταση μεταξύ τους και απόλαυσε τους εντυπωσιακούς σχηματισμούς που δημιουργούνται στο υγρό εξαιτίας του μαγνητικού πεδίου που δημιουργείται!\nΤο ferrofluid που σημαίνει σιδηρομαγνητικό και υγρό, είναι ένα κολλοειδές υγρό που γίνεται έντονα μαγνητισμένο όταν βρεθεί σε μαγνητικό πεδίο. Τα Ferrofluids είναι ένα ομογενές μίγμα που περιέχει μικροσκοπικά σωματίδια μιας χημικής ουσίας και μετριούνται σε νανόμετρα. Τα μικροσωματίδια αυτά είναι επικαλυμμένα με μία ειδική επιφάνεια ώστε να μην ενώνονται μεταξύ τους.\nΤο Ferrofluid εφευρέθηκε το 1963 από τον Steve Papell της NASA ως υγρό καύσιμο των πυραύλων που θα μπορούσαν να αντλήσουν σε μηδενικό περιβάλλον βαρύτητας με την εφαρμογή μαγνητικού πεδίου\nΑκούμπησε το δάκτυλο σου στη γυάλινη επιφάνεια της σφαίρας. Παρατηρείς πως οι φωτεινές ακτίνες έρχονται προς το δάκτυλό σου. Το αποτέλεσμα είναι πραγματικά εντυπωσιακό!\nΤο πλάσμα είναι η τέταρτη κατάσταση της ύλης μετά τη στερεή, την υγρή και την αέρια. Παρόλο που είναι η σε πιο αφθονία μορφή συνήθους ύλης στο Σύμπαν, το πλάσμα δεν συναντάται συνήθως στην καθημερινή ζωή. Πλάσμα συναντάται στον Ήλιο, στους αστέρες, στον μεσοαστρικό χώρο, στην ιονόσφαιρα, τους κεραυνούς. Το πλάσμα μπορεί να δημιουργηθεί σε μία Plasma ball, υποβάλλοντας ένα μείγμα ευγενών αερίων σε ισχυρό ηλεκτρομαγνητικό πεδίο. Φωτεινά νημάτια πλάσματος δημιουργούνται και εκτείνονται από το ένα και μοναδικό εσωτερικό ηλεκτρόδιο προς το εξωτερικό γυαλί. Καθώς δεν υπάρχει μία βέλτιστη διαδρομή για να ακολουθήσει η ηλεκτρική εκκένωση, οι λωρίδες ροής συνεχώς κινούνται και αντιστρέφονται. Ακουμπώντας το δάχτυλό σου στο γυαλί δημιουργείς μία διαδρομή που τα νημάτια πλάσματος προτιμούν να ακολουθήσουν.\nΉξερες ότι: η αστραπή είναι μία ηλεκτρική εκκένωση που βρίσκει με αντίστοιχο τρόπο την πορεία της προς τη Γη;\nΠάτα το κουμπί συνεχόμενα και απογείωσε το αλεξίπτωτο σου με την δύναμη του αέρα στη συνέχεια παρατήρησε τον τρόπο που προσγειώνετε. Σε περίπτωση που κολλήσει στην κορυφή του σωλήνα βοήθα στη διάσωση του αλεξιπτωτιστή σου με το ειδικό κοντάρι\nΓιατί η πτώση του είναι τόσο αργεί?\nΤο αλεξίπτωτο είναι συσκευή που περιορίζει την ταχύτητα πτώσης ενός σώματος στην ατμόσφαιρα. Η λειτουργία του βασίζεται στην εκμετάλλευση της αντίστασης του αέρα.\nΚατασκευάστηκε, για να χρησιμοποιείται σαν μέσο διάσωσης σε περιπτώσεις κινδύνου, εφαρμόζεται όμως και σε πολλές άλλες περιπτώσεις. Μετά το 1945 διαδόθηκε ο αλεξιπτωτισμός σαν άθλημα, ιδιαίτερα στη Γαλλία και στην ανατολική Ευρώπη.\nTοποθέτησε τα πρίσματα σε διαφορετικές θέσεις και παρατήρησε την αλλαγή της πορείας της δέσμης σου. Σε κάποια σημεία ακόμα μπορείς να τοποθέτησεις και πρίσματα και να αναλύσεις μια δέσμη φωτός ανάλογα με το μήκος κύματος.\nΑνάκλaση ονομάζουμε την διαδικασία όπου το φώς προσπίπτει σε μιά διαχωριστική επιφάνεια ανάμεσα στο αρχικό μέσο διάδοσης και σε ένα άλλο, μέρος του επιστρέφει στο αρχικό μέσο. Eαν η επιφάνεια πάνω στην οποία προσπίπτει η δέσμη έχει ανωμαλίες, οι ακτίνες που την αποτελούν ανακλώνται σε διάφορες διευθύνσεις και σκορπίζουν στο γύρω χώρο. Η ανάκλαση αυτή, στην οποία οι ανακλώμενες ακτίνες δεν είναι πια παράλληλες, ονομάζεται διάχυση. Όταν το φως συναντήσει την επιφάνεια που διαχωρίζει το μέσον στο οποίο διαδίδεται από ένα άλλο διαφανές μέσο, στο οποίο διαδίδεται με διαφορετική ταχύτητα, ένα μέρος του ανακλάται και το υπόλοιπο μέρος του διαθλάται, δηλαδή περνάει στο δεύτερο μέσο, αλλάζοντας πορεία.\nΤοποθέτησε την αριστερή σου παλάμη πάνω στην πρώτη μεταλλική παλάμη που βρίσκεται στο ταμπλό και κράτησε την σταθερά εκεί. Στη συνέχεια τοποθέτησε διαδοχικά τη δεξιά σου παλάμη σε όλες τις υπόλοιπες και παρατήρησε την ένδειξη του αμπερομέτρου.\nΤο δέρμα σου και δύο διαφορετικά μέταλλα δημιουργούν μία μπαταρία!\nΜια μπαταρία αποτελείται από δύο διαφορετικά μέταλλα (ηλεκτρόδια), που διαχωρίζονται από ένα υγρό διάλυμα (ηλεκτρολύτης).\nΤο λεπτό στρώμα ιδρώτα που υπάρχει στα χέρια σου λειτουργεί ως ηλεκτρολύτης και οι μεταλλικές παλάμες δρουν ως ηλεκτρόδια. Τα ηλεκτρόνια από τον ιδρώτα σου κινούνται μέσα σε ένα από τα μέταλλα, στη συνέχεια κινούνται μέσω του κυκλώματος στο άλλο μέταλλο και τέλος επιστρέφουν στο υγρό.\nΑκριβώς όπως συμβαίνει στις μπαταρίες!\nΗ ένδειξη του ρεύματος που παρατηρούμε στο αμπερόμετρο εξαρτάται από το είδος του μετάλλου και από την ποσότητα του ηλεκτρολύτη που υπάρχει (δηλαδή την ποσότητα του ιδρώτα σου).\nΔοκίμασε τώρα με τους φίλους σου ποιος από εσάς αποτελεί την πιο αποτελεσματική ανθρώπινη μπαταρία.\nΜετέφερε το σχοινί από τη μία κολώνα στην άλλη ή προσπάθησε να το ελευθερώσεις.\nΤο παιχνίδι ανήκει σε ένα τύπο μηχανικών παζλ, των οποίων σκοπός είναι να ελευθερωθεί ένα μέταλλο ή ένα σχοινί από κάποιο αντικείμενο.\nΗ επανασυρμολόγιση ενός τέτοιου παζλ μπορεί να είναι το ίδιο ή περισσότερο δύσκολη.\nΗ τοπολογία είναι κλάδος των μαθηματικών και παίζει σημαντικό ρόλο στην επίλυση τέτοιων προβλημάτων. Κύρια ιδέα της είναι ότι κάποια προβλήματα γεωμετρίας δεν εξαρτώνται από το ακριβές σχήμα των εμπλεκόμενων αντικειμένων, αλλά από τον τρόπο με τον οποίο αυτά συνδέονται μεταξύ τους.\nΜε κυκλικές κινήσεις περιστρέψετε το μοχλό και παρατηρήσετε τον σχηματισμό του νερού.\nΚάθε υγρό που περιστρέφεται σε κυλινδρικό δοχείο, δημιουργεί μία παρόμοια χοάνη στο κέντρο του. Η βύθιση αυτή μοιάζει με κώνο, αλλά δεν είναι. Είναι ένα ιδιαίτερο σχήμα που σχηματίζεται από μια υπερβολικά ανοικτή σπείρα. το υγρό μετατοπίζεται από το κέντρο προς την περιφέρεια, λόγω αδράνειας. Επειδή βρίσκεται σε διαρκή περιστροφή, η φυγόκεντρος δύναμη της αδράνειας το σπρώχνει προς τα τοιχώματα. Σε αυτή τη μετακίνηση του νερού προς την περίμετρο του δοχείου, αντιτίθεται φυσικά το βάρος του. Γι’ αυτό και όταν σταματήσει η περιστροφή του, εκείνο επανέρχεται γεμίζοντας όλο τον διαθέσιμο χώρο μέχρι η επιφάνεια του να γίνει πάλι επίπεδη. Όταν λοιπόν περιστρέφεται το υγρό, βρίσκεται σε μια δυναμική ισορροπία μεταξύ βαρύτητας και φυγοκέντρου.\nΗ νεροτριβή επεξεργάζεται μάλλινα υφαντά (φλοκάτες, μαλλιώτα, κάπες κλπ.). Η πτώση του νερού στον κάδο προκαλεί τη δημιουργία στροβίλων, οι οποίοι συμπαρασύρουν τα υφαντά στη δίνη τους. Με την τριβή του νερού τα υφαντά «αναμαλλιάζουν», χνουδιάζουν, γίνονται αφράτα και τα στημόνια με τα υφάδια δημιουργούν ένα σώμα (κλείνουν τα αναμεταξύ τους κενά)\nΖυγαριά - Πλανήτες\nΠόσο ζυγίζεις στους άλλους πλανήτες του ηλιακού μας συστήματος;\nΑνεβαίνοντας στη ζυγαριά, ειδικοί υπολογισμοί σου δείχνουν πόσο θα ζύγιζες πάνω σε κάθε πλανήτη.\nΗ μάζα είναι η ποσότητα της ύλης που περιέχεται σε ένα σώμα και είναι σταθερή σε όποιο πλανήτη και αν αυτό βρεθεί. Το βάρος όμως του σώματος είναι η δύναμη με το οποίο το έλκει η Γη ή ο πλανήτης στον οποίο βρίσκεται. Σ’έναν πλανήτη με μεγαλύτερη μάζα αλλά με ίδια ακτίνα με της Γης ένα σώμα ζυγίζει περισσότερο. Σ’έναν πλανήτη με ίδια μάζα αλλά με μεγαλύτερη ακτίνα με της Γης ένα σώμα ζυγίζει λιγότερο.\nΑφού ανέβηκες στη ζυγαριά μπορείς να φανταστείς πως…\nΣτον Ερμή θα είχες ένα ανάλαφρο περπάτημα που με κάθε πατημασιά θα αναπηδούσες αρκετά εκατοστά από την επιφάνεια του πλανήτη, ενώ στον Δία θα κολλούσες σα μαγνητάκι του ψυγείου…\nΓύρνα τον μοχλό σε όποια κατεύθηνση θές και παρατήρησε πως μεταφέρετε η κίνηση στους υπόλοιπούς δίσκουςμέσω του ιμάντα\nΠεριστροφική κίνηση ονομάζεται η κίνηση κατά την οποία ένα σώμα μεταβάλλει τον προσανατολισμό του στο χώρο η δύναμη που προκαλεί την περιστροφική κίνηση λέγεται ροπή. Το χέρι μας μεταφέρει ενέργεια στον πρώτο τροχό, ο οποίος τροχός μεταφέρει αντίστοιχα την ενέργεια του στον ιμάντα που είναι προσδεδεμένος επάνω του και με την δύναμη της τριβή κινήται και ο ιμάντας μεταφέρει ροπή αντίστοιχα και στους υπόλοιπους τροχούςπάλι με την δύναμη της τριβής. Η φορά της ροπής καθορίζει και την φορά κίνησης των τροχών.\nΙμάντες υψηλής απόδοσης, με ικανές δυνατότητες μετάδοσης κίνησης και υψηλές προδιαγραφές. Εχουν καταστεί πολύτιμο στοιχείο σε όλες τις εφαρμογές της σύγχρονης μηχανικής προσδίδοντας λειτουργικότητα,τεχνική ανωτερότητα και οικονομία.\nΤο πάζλ αποτελείται από 9 μπάλες αριθμημένες από 1 έως 8 και χρωματισμένες όπως οι μπάλες του μπιλιάρδου και μία λευκή μπάλα. Η θέση της λευκής μπάλας είναι στο κέντρο και οι άλλες μπάλες είναι σε τάξη γύρω από τον κύκλο. μετακινήστε τις μπάλες με ροή από την περιφέρεια στο κέντρο σε μια νοητή γραμμή βάζοντας όλους τους αριθμούς κατά αύξοντα αριθμό και την λευκή μπάλα στο κέντρο.\nΦτιάξε μια δική σου μελωδία κρούοντας είτε τα χέρια σου είτε τις ειδικές ρακέτας στο στόμιο των σωλήνων.\nΟι μουσικοί ήχοι που ακούμε με τα αφτιά μας δεν είναι τίποτα παραπάνω από κύματα, πίεσης που παράγονται από τα διάφορα μουσικά όργανα και διαδίδονται στον αέρα. Τα κύματα, με τη σειρά τους, παράγονται όταν κάποιο σώμα κινείται παλμικά και συμπιέζει-αποσυμπιέζει τον αέρα στην περιοχή του. Η συχνότητα των ήχων εξαρτάται από το μήκος της στήλης και από το αν η στήλη είναι κλειστή και στα δύο άκρα, ανοικτή και στα δύο άκρα ή κλειστή στο ένα και ανοικτή στο άλλο.\nΟ Πυθαγόρας υπήρξε ο πρώτος άνθρωπος της Αρχαίας Ελληνικής Επιστήμης που ονομάστηκε φιλόσοφος. Ο Πυθαγόρας ήταν ο πρώτος που ασχολήθηκε συστηματικά για την ερμηνεία των κανόνων της μουσικής με βάση τα μαθηματικά.\nΔίσκος των χρωμάτων\nMε το γύρισμα των τροχών φτιάχνουμε δικά μας χρώματα. Γυρίστε και συδυάστε τα χρώματα της αρεσκείας σας και με τον προβολέα θαυμάστε το χρώμα που φτιάξατε.\nΤα αντικείμενα εμφανίζονται «χρωματιστά» για πολλούς λόγους:\nΜπορεί να εκπέμπουν ακτινοβολία διαφόρων μηκών κύματος, να απορροφούν ακτινοβολία που περνά από μέσα τους που αλλοιώνεται έτσι πριν φτάσει σε αυτόν που την παρατηρεί, να ανακλούν (σκεδάζουν) μέρος μόνο της προσπίπτουσας ακτινοβολίας ή και συνδυασμό όλων των παραπάνω.\nΤο τελικό αποτέλεσμα είναι η ανάμειξη διαφόρων συχνοτήτων και εντάσεων ανά συχνότητα και δίνει την αίσθηση του χρώματος.\nΓια τη δημιουργία χρωμάτων ακολουθείται η Προσθετική διαδικασία που Χαρακτηρίζεται η ανάμειξη φωτεινών ακτίνων των τριών βασικών χρωμάτων κόκκινου, πράσινουκαι μπλε εκ της οποίας παράγονται άλλα χρώματα, π.χ. ακτίνες κόκκινες και πράσινες δίνουν κίτρινο χρώμα, ενώ αν οι ακτίνες και των τριών παραπάνω βασικών χρωμάτων αναμιχθούν, σε ίσες αναλογίες, δίνουν χρώμα λευκό. Οι οθόνες των εγχρώμων τηλεοράσεων φέρουν χιλιάδες κουκκίδες ή λωρίδες που εκπέμπουν τα τρία αυτά βασικά χρώματα τα οποία συνδυαζόμενα παρατηρούνται (από τον οφθαλμό) ως έγχρωμη εικόνα.\nΦτιάξε με τα τουβλάκια το δικό σου σπίτι. Στη συνέχεια προκάλεσε ένα σεισμό γυρνώντας το διακόπτη! Αλήθεια πόσο γερό ήταν το σπίτι σου;\nΓιατί η Γη κουνιέται και γιατί μερικές φορές κουνιέται τόσο καταστροφικά;\nΤο ανώτερο περίβλημα της Γης, ο λεγόμενος φλοιός, δεν είναι μια ενιαία επιφάνεια. Αντιθέτως, είναι σαν ένα μεγάλο παζλ, με περίπου 20 μεγάλα και μικρά κομμάτια. Κάθε ήπειρος και κάθε ωκεανός αντιστοιχεί σε ένα κομμάτι. Οι Γεωλόγοι ονομάζουν αυτά τα κομμάτια λιθοσφαιρικές πλάκες. Αυτές λοιπόν δεν είναι ακίνητες, αλλά συνέχεια κουνιούνται και τρίβονται και συγκρούονται. Από αυτές τις συγκρούσεις και κινήσεις δημιουργούνται οι σεισμοί.\nΣεισμοί συμβαίνουν κυρίως εκεί που είναι σε επαφή δυο πλάκες, και όχι στο κέντρο των πλακών! Για αυτό για παράδειγμα δεν γίνονται πολύ συχνά σεισμοί στην Γερμανία, ενώ αντίθετα στο Ιόνιο Πέλαγος γίνονται συνέχεια. Είναι το σημείο που ενώνεται η Ευρασιατική Πλάκα με την Αφρικανική! Για αυτό επίσης στην Ιαπωνία έχει συνέχεια σεισμούς: Είναι ακριβώς στα ενεργά όρια της πλάκας της με αυτήν του Ειρηνικού!\nΠειράματα κινητικής ενέργειας με μπάλα και πηλό\nΤοποθέτησε μία μπάλα στο κεκλιμένο επίπεδο και άφησε την να κυλήσει. Κάνε το ίδιο με διαφορετικές μπάλες και από διαφορετικά ύψη. Παρατήρησε τι θα συμβεί κάθε φορά στο μαλακό πηλό, τη στιγμή που η μπάλα πέφτει πάνω του.\nΣτη θέση με το μεγαλύτερο ύψος η μπάλα έχει Δυναμική Ενέργεια μεγαλύτερη απ’ότι στη θέση με το μικρότερο ύψος. Η μπάλα εκτελώντας επιταχυνόμενη κίνηση μετατρέπει σταδιακά τη Δυναμική ενέργεια σε κινητική. Ακριβώς πριν η μπάλα ακουμπήσει τον πηλό, όλη η δυναμική ενέργεια της έχει μετατραπεί σε κινητική. Δηλαδή η μπάλα που ξεκίνησε από το μεγαλύτερο ύψος θα φτάσει στον πηλό με μεγαλύτερη ταχύτητα και κατεπέκταση το αποτύπωμα που θα αφήσει στο πηλό θα είναι μεγαλύτερο.\nΟ Willem Gravesande (1688-1742) ήταν Ολλανδός φυσικός, μαθηματικός, δικηγόρος και φιλόσοφος. Το 1720 πραγματοποίησε το πείραμα αυτό εξάγοντας σημαντικά συμπεράσματα. Διόρθωσε δηλαδή τον τύπο του Νεύτωνα E=mv σε E=mv² και έτσι συνέθεσε την πρώτη εκδοχή της Διατήρησης της Ενέργειας.\nΚούνησε την πλαστική επιφάνεια που συγκρατεί το νερό για να προκαλέσεις διαταραχή. Στη συνέχεια ανέβασε την πλαστική επιφάνεια απότωμα για να φύγει το νερό προς την παραλία. Μόλις δημιούργησες ένα τσουνάμι!!\nΤα τσουνάμι, σε αντίθεση με τα κανονικά κύματα, δεν προκαλούνται από τον άνεμο. Τα περισσότερα τσουνάμι δημιουργούνται από σεισμούς στους ωκεανούς, από κατολισθήσεις μέσα στη θάλασσα και από θαλάσσια ηφαίστεια. Όπως είναι λογικό, τα περισσότερα τσουνάμι δημιουργούνται σε περιοχές που οι λιθοσφαιρικές πλάκες έχουν έντονη δραστηριότητα. Όμως μπορούν να συμβούν οπουδήποτε, ακόμα και στη Μεσόγειο.\nΟπότε, αν μια μέρα είστε στην παραλία και γίνει κάποιος σεισμός και δείτε την θάλασσα να «τραβιέται» προς τα μέσα, πηγαίνετε γρήγορα σε ένα ψηλό σημείο! Όμως μην νομίζετε πως τα τσουνάμι είναι όπως στις ταινίες, δεκάδες μέτρα σε ύψος! Μπορεί να είναι μόλις ένα μέτρο ύψος, όμως η ορμή του τα σαρώνει όλα\nΓύρνα το μοχλό ώστε το παραλληλόγραμμο δοχείο με το νερό να κάνει κυκλική κίνηση. Παρατήρησε το σχηματισμό που δημιουργείται στο νερό. Χώρισες το νερό στα δύο με τη βοήθεια της φυγόκεντρης δύναμης!\nΌταν μία δύναμη εξαναγκάζει ένα σώμα να κινείται σε κυκλική τροχιά και όχι ευθύγραμμα, να στρίβει δηλαδή συνεχώς, φέρνει την αίσθηση πως η αδράνεια του είναι δύναμη… αυτή η φαινόμενη δύναμη ή «ψευδοδύναμη» είναι που ονομάζουμε φυγόκεντρο. Η πραγματική δύναμη που ασκείται στο σώμα και το θέτει σε κυκλική κίνηση είναι η κεντρομόλος. Η κεντρομόλος δύναμη έχει κατεύθυνση προς το κέντρο του κύκλου, ενώ η φυγόκεντρος που εμφανίζεται έχει κατεύθυνση από το κέντρο του κύκλου προς τα έξω, φεύγει από το κέντρο του κύκλου δηλαδή.\nΕίσαι στο λούνα πάρκ με τους φίλους σου και έχετε ανέβει στο τρενάκι . 5,4,3,2,1…. το τρενάκι ξεκινάει!!! Αναπτύσει ταχύτητα αλλά εσείς ως ατρόμητοι που είστε, συνεχίζετε τα γέλια και τα πειράγματα. Ξαφνικά φρρρρρουπ… το τρενάκι κάνει μία απότομη στροφή και συνεχίζει να κινείται κυκλικά. Κόπηκε το γελάκι τώρα; «Ωχ! ποιος με τραβάει προς τα έξω; Θα πέσω!!!» (αναρωτιέσαι, από μέσα σου βέβαια) Μήπως κάποια αόρατη δύναμη; Κάποια «ψευδοδύναμη»; Ακριβώς ! Είναι αυτή η δύναμη που φεύγει από το κέντρο…. η Φυγόκεντρος!!\nΑπομάκρυνε από τη θέση του το μαγνήτη που κρέμμεται πάνω από τους μαγνήτες που έχουν τοποθετηθεί σε κυκλική τροχιά.. Μπορείς να προβλέψεις πως θα κινηθεί και που θα καταλήξει; Τώρα, μπορείς να αλλάξεις τη θέση των κάτω μαγνητών με όποιον τρόπο θέλεις και να παρατηρήσεις τη νέα κίνηση!!\nΌταν ο μαγνήτης που κρέμμεται απομακρύνεται από την αρχική του θέση και αφήνεται, κινείται με την επίδραση της βαρύτητας αλλά και της άπωσης μεταξύ των μαγνητών. Η κίνηση που κάνει είναι χαοτική, δηλαδή δεν μπορεί να προβλεφθεί με ακρίβεια. Ενώ μπορεί να ξεκινάει από πολύ κοντινά μεταξύ τους αρχικά σημεία, μπορεί να καταλήξει σε εντελώς διαφορετικές θέσεις.\nΧαοτική συμπεριφορά μπορεί να παρατηρηθεί σε πολλά φυσικά συστήματα, όπως ο καιρός, η ατμόσφαιρα, το ηλιακό σύστημα, οι τεκτονικές πλάκες, το οικονομικά συστήματα και η εξέλιξη των πληθυσμών.\nNASA Will Name Companies Selected to Collect Lunar Resources Under Artemis Program 01/12/2020


eXofitsio: ΔΥΟ ΒΛΑΚΕΙΕΣ ΤΗΝ ΗΜΕΡΑ ΤΟΝ... ΣΥΡΙΖΑ ΤΟΝ ΚΑΝΟΥΝ ΠΕΡΑ\nΔΥΟ ΒΛΑΚΕΙΕΣ ΤΗΝ ΗΜΕΡΑ ΤΟΝ... ΣΥΡΙΖΑ ΤΟΝ ΚΑΝΟΥΝ ΠΕΡΑ\nΕίναι σε τέτοια κατάσταση η αξιωματική αντιπολίτευση, χαμένη στο διάστημα, χωρίς προτάσεις και σχέδιο, πήγαν και οι ...εκλογές πιο πέρα.. άστα να πάνε.\nΚι είναι κάτι τύποι στον Σύριζα, που πριν μιλήσουν, δεν βάζουν την γλώσσα τους στο μυαλό, δεν έχουν καμμία αίσθηση της επικοινωνίας.\nΠρώτα εκείνη η γραφικότατη Άννα Βαγενά, αμολάει εκείνο το "εδώ αντέξαμε τετρακόσια χρόνια σκλαβιάς από τους Τούρκους, δεν θα αντέξουμε εκατό χρόνια ΔΝΤ". Έλα ντε... Άσε που κατόπιν της ξύπνιας ρήσης της Άννας.... θα φορέσει φέσι και η Λαγκάρντ..\nΑμ εκείνος ο Γ. Κυρίτσης, που λίγο δημοσιογραφικό επικοινωνιακό ένστικτο να διέθετε, δεν θα πέταγε το εκπληκτικής ευφυίας γεμάτο εκτιμήσεις "Συνειδητή επιλογή της κυβερνήσεως, να επιβαρυνθούν αυτοί που ψήφισαν ΝΑΙ στο Δημοψήφισμα". Άρτσι μπούρτσι και λουλάς.\nΔηλαδή ....τους εκδικείται η κυβέρνηση, επειδή ψήφισαν ΝΑΙ.\nΠροφανώς ήθελε να καταδείξει ταξικές διαφορές, χωρίς να σκεφθεί ανοήτως φυσικά, ότι η ανάλυση των εκλογικών αποτελεσμάτων, καταδεικνύει οτι υπήρχε και ένα ποσοστό 15 και ...τοις εκατό, που ψήφισαν τον Σύριζα...\nΤέλος πάντων, καλό θα είναι να βουτάνε λίγο την γλώσσα στο μυαλό...Και να μην την αφήνουν , να μιλήσει εάν το μυαλό...δεν ροτάρει καλά... γιατί και ο Τσίπρας, άνθρωπος είναι, μπορεί να του την δώσει καμμιά φορά, με τις συνεχείς βλακείες...


Νοικοκυριά σε απόγνωση, χωρίς ρευστό | ONLINE-PRESS\nΑρχική Κοινωνία Νοικοκυριά σε απόγνωση, χωρίς ρευστό\nΝοικοκυριά σε απόγνωση, χωρίς ρευστό\nΕχουν σπίτι και αυτοκίνητο, ενίοτε και εξοχικό. Ομως, ο λογαριασμός τους στην τράπεζα αδειάζει. Τα δάνειά τους όλο και περισσότερο δεν εξυπηρετούνται. Η ρευστότητά τους είναι μηδαμινή. Και η ανεργία έχει παγιωθεί, αλλάζοντας τη σύνθεσή τους, με αποτέλεσμα μικροί και μεγάλοι να ζουν υποχρεωτικά κάτω απ’ την ίδια στέγη.\nΤα παραπάνω χαρακτηριστικά των ελληνικών νοικοκυριών την περίοδο της κρίσης αποτυπώνει ανάγλυφα η Ερευνα Χρηματοδότησης και Κατανάλωσης Νοικοκυριών της Ευρωπαϊκής Κεντρικής Τράπεζας, την οποία παρουσίασε χθες στο εβδομαδιαίο δελτίο του ο ΣΕΒ. Την ίδια μέρα, τα στοιχεία της Eurostat για την ανεργία του Ιανουαρίου αναδείκνυαν την Ελλάδα μακράν πρωταθλήτρια Ευρωζώνης, με ποσοστό 23%, έναντι 18,2% της αμέσως επόμενης Ισπανίας και 9,6% του μέσου όρου της Ευρωζώνης.\nΑλλη μελέτη, εξάλλου, του Ινστιτούτου Γερμανικής Οικονομίας της Κολωνίας (IW) κατέτασσε την Ελλάδα πρωταθλήτρια και στην αύξηση του ποσοστού φτώχειας, με το σχετικό ποσοστό να έχει αυξηθεί κατά 40% στην περίοδο της κρίσης, από το 2008 ώς το 2015. Αλλες δύο μνημονιακές χώρες, Ιρλανδία και Κύπρος, φιγουράρουν στη δεύτερη θέση, με αύξηση 28%, ενώ στην Ισπανία το ποσοστό φτώχειας αυξήθηκε κατά 18%. Ειδικά για την Ελλάδα, οι συντάκτες της μελέτης αποδίδουν ευθύνες για την επιδείνωση αυτή στην «πολιτική λιτότητας των δανειστών», στη χρόνια ύφεση και στην ανεργία.\nH Ερευνα Χρηματοδότησης και Κατανάλωσης των Νοικοκυριών της ΕΚΤ διενεργείται περιοδικά για όλες τις χώρες της Ευρωζώνης. Για την Ελλάδα, η εικόνα που προκύπτει είναι αυτή των «νοικοκυριών σε απόγνωση», όπως τη σχολιάζουν οι οικονομολόγοι του ΣΕΒ (επικεφαλής ο Μιχάλης Μασουράκης) στο δελτίο του.\nΟρισμένα χαρακτηριστικά στοιχεία είναι τα εξής:\n• Οι αποταμιεύσεις κάνουν φτερά. Το ποσοστό των νοικοκυριών που δηλώνουν ότι μπορούν να αποταμιεύουν σε τακτική βάση είναι μόλις 13,5% το 2014, το χαμηλότερο στην Ευρωζώνη, έναντι 18,3% της αμέσως επόμενης Λετονίας. Πέντε χρόνια πριν, το 2009, το ποσοστό ήταν 21,9%.\n• Η οικογένεια εξακολουθεί να λειτουργεί ως δίχτυ ασφαλείας, ωστόσο οι αντοχές της εξαντλούνται, όπως και αυτές των φίλων. Ετσι, το ποσοστό των νοικοκυριών που δηλώνουν ότι μπορούν να ζητήσουν οικονομική ενίσχυση από συγγενείς και φίλους είναι μόλις 36,5%, έναντι 59,4% πριν από 5 χρόνια.\n• Το 72,1% των νοικοκυριών διαθέτει ιδιόκτητο σπίτι (72,4% το 2009), έναντι 61,2% στην Ευρωζώνη. Στεγαστικό δάνειο έχει πάρει το 16% από αυτούς, έναντι 32% στην Ευρωζώνη. Ενοικιαστές είναι το 27,9%, έναντι 38,8% στην Ευρωζώνη. Ενα αρκετά υψηλό ποσοστό, 35,7%, διαθέτει και δεύτερη κατοικία (37,9% πριν από πέντε χρόνια) και το 70,6% αυτοκίνητο (έναντι 73% πέντε χρόνια πριν).\n• Το προφίλ του οικογενειάρχη άλλαξε, με όλο και μεγαλύτερες ηλικίες να πρωταγωνιστούν. Χαρακτηριστικά, άνω των 75 ετών είναι πλέον το 15,4% των οικογενειαρχών έναντι 12,4% πριν από πέντε χρόνια, ενώ αντίστοιχα μειώθηκε το ποσοστό των νεαρών οικογενειαρχών κάτω των 34 ετών. Προφανώς, γιατί οι μικροί μένουν πια με τους μεγάλους, για λόγους οικονομίας.\n• Καθώς οι χορηγήσεις δανείων σταμάτησαν, τα ποσοστά των δανειοληπτών μειώθηκαν. Ετσι, μόνο το 13,3% του συνόλου των νοικοκυριών έχει πλέον στεγαστικό δάνειο (έναντι 17,5% πριν από πέντε χρόνια και έναντι 23,3% της Ευρωζώνης), το 17,1% καταναλωτικό (έναντι 26,1% πριν από πέντε χρόνια και έναντι 28,2% της Ευρωζώνης). Εν τω μεταξύ, όπως σημειώνουν οι οικονομολόγοι του ΣΕΒ, τον Ιούνιο του 2016, το 41,8% των στεγαστικών και το 55,3% των καταναλωτικών δανείων ήταν σε καθυστέρηση.\nΟπως επισημαίνουν οι οικονομολόγοι του ΣΕΒ, τα στοιχεία αυτά καταδεικνύουν ότι τα ελληνικά νοικοκυριά κατά κανόνα δεν είναι υπερχρεωμένα, αν και συναντούν μεγαλύτερη δυσκολία στην εξυπηρέτηση των δανείων τους και η ρευστότητά τους είναι πολύ πιο συμπιεσμένη.


Summer makeup looks με μπλε σκιά που θα σας ενθουσιάσουν | Jenny.gr\nSummer makeup looks με μπλε σκιά που θα σας ενθουσιάσουν\nΌσο η θερμοκρασία ανεβαίνει και νιώθουμε καλύτερα το καλοκαίρι τόσο μας ενθουσιάζουν τα έντονα χρώματα. ΄Οχι μόνο στα outfits μας, αλλά και στο μακιγιάζ. Ήδη βλέπουμε στο feed μας στο Instagram τα fashion girls να έχουν υιοθετήσει τα πιο εντυπωσιακά make up looks του καλοκαιριού.\nΤα πιο συχνά λάθη που κάνουν οι γυναίκες με λιπαρή επιδερμίδα στο μακιγιάζ\nΦέτος δεν υπάρχουν κανόνες και η αλήθεια είναι ότι μετά τη καραντίνα δεν θέλουμε κανόνες (τουλάχιστον στο μακιγιάζ) σύμφωνα πάντα με τους beauty experts. Αφεθείτε και δημιουργήστε τα πιο λαμπερά και ιδιαίτερα μακιγιάζ χωρίς φραγμούς που θα ενθουσιάσουν τόσο εσάς όσο και τους γύρω σας.\nΈνα από τα κορυφαία χρώματα στο μακιγιάζ των ματιών είναι το μπλε που αποτελεί μια πολύ ξεχωριστή και για πολλές γυναίκες τολμηρή επιλογή.\nΤο αποτέλεσμα της χρήσης μπλε σκιάς, μολυβιού ή eyeliner χαρίζει ένα άκρως εντυπωσιακό αποτέλεσμα. Διαλέξτε λοιπόν τον κατάλληλο τόνο ανάμεσα σε ένα ανοιχτόχρωμο γαλάζιο, ένα έντονο τιρκουάζ ή ηλεκτρίκ, είτε το σκούρο μπλε – μωβ ή το blue navy. Αν όμως προτιμάτε ένα πιο διακριτικό μπλε βάψιμο μπορείτε να περιορίσετε τη χρήση του έντονου αυτού χρώματος στη μάσκαρα. Plus, το μπλε ταιριάζει με όλα τα χρώματα ματιών και ιδιαίτερα με τα καστανά και τα μπλε.\nΕμείς επιλέξαμε τα αγαπημένα μας make up looks. Εσείς το μόνο που έχετε να κάνετε είναι να τα αντιγράψετε asap.\nColor Queen, L'Oréal Paris\nMac, Pro Eye Palette: The Bad Girl\nΗ διαχρονική τάση στα μαλλιά που ταιριάζει σε όλες τις γυναίκες και εμπιστεύονται οι celebrities\nΠώς να χρησιμοποιήσετε την αλόη για να αποκτήσετε λαμπερά και υγιή μαλλιά\n3 βασικοί κανόνες για νεανικό και λαμπερό δέρμα\n8 βερνίκια νυχιών με glitter που θα αναδείξουν κάθε holiday look


....It's raining pearls....: Αvon- ΚΟΡΡΕΣ mini haul κι εντυπώσεις!!!!!!!!\nΑvon- ΚΟΡΡΕΣ mini haul κι εντυπώσεις!!!!!!!!\nΣήμερα η μέρα στο νησί μου...φώναζε καλοκαίρι αν κι ακόμη το βράδυ έχει λίγη ψυχρούλα.\nΠριν από λίγες μέρες ΄παρέλαβα τη μικρή παραγγελία που είχα κάνει στην Avon..\nΠρόκειται για 2 κραγιονάκια και ένα primer ματιών. Κανονικά είχα παραγγείλει 3 κραγιόν αλλά από κάποιο λάθος τελικά...το 3ο μου το χρωστάνε και θα μου το στείλουν ξεχωριστά.\nΕπίσης ανακάλυψα το Πάσχα (αλλά ξεχάστηκα και δεν σας το ανέφερα έγκαιρα) ένα υπέροχο ρουζ σε στικ από τον αγαπημένο Κορρέ!!!\nΞεκινάω με τα 2 κραγιονάκια.\nCOLORTREND "FLIRT"----> Εξαιρετικό δροσερό ανοιξιάτικο-καλοκαιρινό βερικοκί-ανοιχτό ροδακινί χρωματάκι ό,τι πρέπει για πρωινό look χωρίς να σημαίνει ότι δεν δείχνει και το βράδυ!!! Ενυδατικότατο, με κρεμώδες τελείωμα και διάρκεια που κρατάει τουλάχιστον 4-5 ώρες, σίγουρα θα αναδείξει και θα κολακέψει πολύ το δέρμα του προσώπου μου όσο αυτό θα αρχίζει να παίρνει χρυσαφί χρώμα απ' τον ήλιο! Βεβαίως και ταιριάζει όμως και σε πολύ ανοιχτότερα δέρματα!!! Υπέροχο απλά!!! Η τιμή του μετά από ειδική προσφορά ήταν 3, 95!!! Το έχω λατρέψει...και νομίζω θα το φοράω κάθε μέρα!!!! Ήδη νιώθω να με "ανεβάζει" όσες φορές το έχω βάλει έως τώρα!!!!\nCOLORTREND "ORANGE"----> Κορίτσια τι να πωωωωω!!! Τι καταπληκτικό χρώμα είναι και τούτο???? Υπέρ υπέρ καλοκαιρινό και μοδάτο ζουμερό πορτοκαλί, ταιριάζει απόλυτα πιστεύω με τα χαρακτηριστικά μου!!! Μπορώ να πω ότι έχω λάβει πολύ κολακευτικά σχόλια για το συγκεκριμένο κραγιόν. Ήθελα πολύ να δοκιμάσω ένα τέτοιο χρώμα όμως δεν είχε τύχει μέχρι τώρα να πετύχω κάποιο που να μη μου "κακοφανεί" πάνω στα χείλη μου. Άλλωστε πολύ έντονα χρώματα δεν συνήθιζα να φοράω τους καλοκαιρινούς μήνες παρά μόνο τα βράδια του χειμώνα. Αυτή η απόχρωση πιστεύω ότι είναι η ιδανική για να αντικαταστήσω τα αγαπημένα μου χειμωνιάτικα μπορντώ και κόκκινα στις βραδυνές μου...εξόδους! Δεν είναι καθόλου φωσφοριζέ αντιθέτως έχει πολύ "καθαρή" απόδοση χρώματος. Πολύ ενυδατικό και κρεμώδες καί αυτό με διάρκεια που στα αλήθεια σπάει κάθε ρεκόρ και βάζει κάτω ακόμη και αντίστοιχα κραγιόν ακριβότερων brand. Κι ας μου κόστισε μόνο 4,95 μετά από προσφορά!!!! "Φανταστικοτέλειο"!!!!\nEYE SHADOW PRIMER----> Μικρό αλλά θαυματουργό. Κρεμώδης ελαφριά βάση με εύπλαστη υφή στο χρώμα του δέρματος !!! Απλώνονται όμορφα οι σκιές δίνοντας ικανοποιητικότατη θα έλεγα απόδοση χρώματος και μεγάλη διάρκεια. Δεν κάνει τα αντιαισθητικά "μαζέματα" στο καπάκι του άνω βλεφάρου κατά τη διάρκεια της ημέρας ούτε και αλλοιώνονται οι σκιές μου εξαιτίας των ελαφρώς λιπαρών "hooded" βλεφάρων μου. Την απλώνω τόσο στο άνω όσο και στο κάτω βλέφαρο. Με έχει αφήσει απόλυτα ικανοποιημένη ως προϊόν!!!\nΚΟΡΡΕΣ stick blusher "Natural"----> Πρακτικό κρεμμώδες ρουζ σε στικ για φυσικό αποτέλεσμα και άνετη χρήση. Επέλεξα από τις 3 αποχρώσεις της σειράς την απόχρωση "natural" για πιο φυσικό αποτέλεσμα. Κι όντως, απλώνεται πανεύκολα με τα δάχτυλα και δίνει φυσική όψη στα ζυγωματικά. Το χρησιμοποίησα μόνο του το πρωί ίσα ίσα για λίγο χρώμα μαζί με λίγη μάσκαρα και το απόγευμα ως βάση και ελαφρύ contouring εφαρμόζοντας από πάνω τα κανονικά μου ρουζ. Η διάρκειά του είναι μέτρια όπως και η απόδοση του χρώματός του. Όμως μπορεί να "χτιστεί" εάν εφαρμοστεί μεθοδικά. Πολύ πρακτικό όμως, ότι πρέπει για την τσάντα αλλά και για γρήγορα βαψιματάκια.\nΜόλις παραλάβω και το κραγιονάκι που μου χρωστάνε θα σπεύσω να σας το δείξω...! Νομίζω θα πάθετε πλάκα!!!!\nΕσείς έχετε δοκιμάσει κάποιο από τα παραπάνω???\nΑναρτήθηκε από Marifani στις 2:30 μ.μ.\nΕτικέτες Αγαπημένα κραγιόν, Αγαπημένες σκιές, Αγορές/ Mini Haul, Reviwes\nAllure lab 27 Μαΐου 2013 - 2:20 π.μ.\nτο ροδακινι ειναι υπεροχο! τωρα να σου πω την μαυρη μου αληθεια με το πορτοκαλι δεν ενθουσιάστηκα!\nMarifani 28 Μαΐου 2013 - 4:15 μ.μ.\nΤο ροδακινί το καταευχαριστήθηκα!!!! Το πορτοκαλί μακάρι να μπορούσα να το έδειχνα και φορεμένο αλλά δεν το σκέφτηκα εγκαίρως. Μπορώ να πω ότι είναι βαθύ πορτοκαλί, δε δείχνει αυτό που λέμε "φθηνό"... Ακόμα δεν το έχω βάλει πολλές φορές γιατί το κρατάω γιο πιο "βραδυνές" εξόδους που ακόμα δεν είχα πολλές....:)Επίσης στα χείλη αφήνει ματ τελείωμα, το φλας όμως της φωτ.μηχανής μου μπόρεσε και...μαρτύρισε και τις ελάχιστες λάμψεις που μπορεί να έχει αυτό το κραγιον....Φιλάκια πολλά :*\nDevilishly Stylish 29 Μαΐου 2013 - 5:38 π.μ.\nσου στέλνω βραβειάκι!! :)\nEva mk 8 Ιουνίου 2013 - 3:05 π.μ.\nΤο έχω και εγώ το "Flirt" της Avon.. Πραγματικά πολύ ωραία απόχρωση!!:)\nMarifani 12 Ιουνίου 2013 - 2:50 μ.μ.\nΜε έχει βολέψει πολύ το συγκεκριμένο κραγιονάκι :) Φιλιά!!!!!


Όλα όσα πρέπει να έχεις στο νεσεσέρ σου σε κάθε ταξίδι\nYou are at:Home»GROOMING»Όλα όσα πρέπει να έχεις στο νεσεσέρ σου σε κάθε ταξίδι\nBy Perpetual Team\t 16/06/2020 No Comments\nΔείτε πως μπορείτε να προσαρμόσετε την καθημερινή σας ρουτίνα περιποίησης σε κάθε ταξίδι.\nΜεταξύ των καλοκαιρινών διακοπών, των αποδράσεων του Σαββατοκύριακου και των επαγγελματικών ταξιδιών της τελευταίας στιγμής, το πακετάρισμα αλλά και το ξεπακετάρισμα του ανδρικού νεσεσέρ μπορεί πλέον να γίνει εύκολη υπόθεση. Κάντε την όλη διαδικασία πιο εύκολη κρατώντας όλα τα προϊόντα grooming συγκεντρωμένα σε ένα νεσεσέρ ώστε να μην χρειάζεται να ξανασκεφτείτε τι θα χρειαστείτε στο επόμενο σας ταξίδι.\nΕάν έχετε πλύνει ποτέ το πρόσωπο σας με τα σαπούνια που έχουν στα ξενοδοχεία είναι πιθανόν να νιώσατε ένα σφίξιμο και μια φαγούρα. Για τον λόγο αυτό αποθηκεύστε στο νεσεσέρ σας το καθαριστικό προσώπου σε μέγεθος ταξιδίου της Kiehl’s για να είστε ήσυχοι.\nΈνα υψηλής απόδοσης αποσμητικό το οποίο δεν αφήνει λεκέδες. Παρέχει προστασία όλη την ημέρα από την υγρασία και τις οσμές που προκαλούνται από τον ιδρώτα, ενώ δίνει μια αίσθηση φρεσκάδας και καθαριότητας. Εφαρμόζεται εύκολα, στεγνώνει γρήγορα.\nMediterraneo Cipresso di Toscana Acqua di Parma\nΕίτε πραγματικά σκοπεύετε να δραπετεύσετε στη Μεσόγειο αυτό το καλοκαίρι ή απλά το επιθυμείτε, αυτό το άρωμα αιχμαλωτίζει τις μυρωδιές της σε ένα πανέμορφο μπλε μπουκάλι.Το άρωμα ανοίγει με τις εντυπωσιακές νότες κορυφής από αστεροειδή γλυκάνισο, πορτοκάλι και ελεμί. Στη καρδιά της σύνθεσης η λεβάντα και το φασκόμηλο αφήνουν ένα έντονα αρωματικό στίγμα , ενώ οι νότες από κυπαρίσσι και πεύκο προκαλούν μια αίσθηση γαλήνης και ευημερίας.\nAnti-Fatique Bai Ji Eye Gel Molton Brown\nΈνα δροσερό gel ιδανικό για τα κουρασμένα μάτια. Αναζωογονεί άμεσα, ενυδατώνει και ξεκουράζει την ευαίσθητη περιοχή κάτω από τα μάτια, ενώ ταυτόχρονα μειώνει την εμφάνιση των μαύρων κύκλων.\nΟ ιδανικός σύντροφος για την τσάντα του σαββατοκύριακου. Αυτή η βελούδινη αντηλιακή κρέμα προσώπου και σώματος με δείκτη προστασίας SPF30 προσφέρει υψηλή προστασία από τις ακτίνες UVA και UVB, ενώ παράλληλα ενυδατώνει την επιδερμίδα.\nBeard Trimmer BT3040 Braun\nΕπαναφορτιζόμενη μηχανή περιποίησης γενειάδας. Παρέχει υψηλής ακρίβειας απόδοση για την επίτευξη κάθε στυλ, ιδανικό μήκος, περίγραμμα, ψαλίδισμα. Έχει αυτονομία λειτουργίας 60 λεπτά, 39 ρυθμίσεις μήκους και 3 εξαρτήματα περιποίησης γενειάδας 1-10mm, 11-20mm.\nPolish Up Body & Hair Wash House 99\nΣαμπουάν για σώμα και μαλλιά για τους άνδρες, εξαιρετικός καθαρισμός και ενυδάτωση για αίσθηση αναζωογόνησης. Έχει έντονη αίσθηση δροσιάς (έως -4 ° C), χάρη στην εμπλουτισμένη σύνθεση με μενθόλη.\nSmooth Back Shaping Pomade House 99\nΤίποτα δεν μπορεί να πάει στραβά με κάτι κλασικό. Η πομάδα για τα μαλλιά Smooth Back Shaping Pomade 90ml είναι ένα παλιό αγαπημένο και διαχρονικό προϊόν. Εμπλουτισμένο με εκχυλίσματα Spirulina & Quinoa. Απλώστε μία μικρή ποσότητα από το προϊόν στις παλάμες σας, κάντε ένα ελαφρύ μασάζ και έπειτα απλώστε το.\nHerschel Supply Co Studio Chapter Tarpaulin Wash Bag\nΈνας καλλωπισμένος άνδρας πρέπει να διαθέτει ένα νεσεσέρ για όλα τα προϊόντα περιποίησης ανδρπου πρέπει να έχει μαζί του.\nΔιαβάστε επίσης: Σύντομα θα βουρτσίζουμε τα δόντια μας με οδοντόκρεμες… Yeezy!


Σύγκρουση ΙΧ με φορτηγό στην Ιεράπετρα – web-radio energi news\nΣύγκρουση Ι Χ με φορτηγό Δ Χ. σημειώθηκε το μεσημέρι της Δευτέρας.\nΤο τροχαίο σημειώθηκε στο κέντρο της Ιεράπετρας προκαλώντας την κινητοποίηση των αρχών καθώς υπήρξε και τραυματισμός. Συγκεκριμένα το ΙΧ συγκρούστηκε με το φορτηγό που ήταν ακινητοποιημένο στο φανάρι.\nΗ νεαρή οδηγός του ΙΧ που τραυματίστηκε, μεταφέρθηκε με ασθενοφόρο στο νοσοκομείο Ιεράπετρας για την παροχή των πρώτων βοηθειών.\nPrevious Article Γ.Γ ΓΣΕΕ στον realfm 97,8 για διαδηλώσεις: Εμείς δεν θέλουμε να ταλαιπωρούμε τους πολίτες αλλά να το σκεφτεί και η πολιτεία όταν νομοθετεί\nNext Article Πάλευε 37 ώρες στη θάλασσα και επιβίωσε με ζαχαρωτά – Χάθηκε στη Φολέγανδρο και βρέθηκε ανοιχτά του Ηρακλείου